Η πιο ηλίθια μόδα του καλοκαιριού, είναι τα «Sunburn tattoos» - RatPack.gr\nBUZZ | 10/06/2019\nΗ πιο ηλίθια μόδα του καλοκαιριού, είναι τα «Sunburn tattoos»\nΚαλύτερα να μείνεις κάτω από την ομπρέλα.\nΌπως φαίνεται, μετά την πρώτη, αποτυχημένη προσπάθεια διάδοσής της το 2015, τέσσερα χρόνια μετά, η μόδα των Sunburn tattoos, χτυπάει ξανά. Αυτή τη φορά, σε μια εποχή που τα social media και ιδιαίτερα το Instagram έχουν εξωφρενικά μεγάλο αριθμό χρηστών, φαίνεται πως όχι μόνο θα κρατήσει, αλλά θα πετύχει σε ακόμα μεγαλύτερο βαθμό από την πρώτη απόπειρα.\nΤο σχέδιο που επιθυμείς να δεις αποτυπωμένο στο κόκκινο δέρμα σου, επιτυγχάνεται με μεμβράνες, δυνατό ήλιο και αρκετή ανθρώπινη βλακεία ή και άγνοια, θα μπορούσε να προσθέσει κάποιος. Ο πρώτος που το καθιέρωσε, ήταν ο καλλιτέχνης Thomas Mailaender, σε μια σειρά από φωτογραφίες που ονόμασε Illustrated People.\nΌπως είναι απόλυτα λογικό, τα Sunburn tattoos, είναι επικίνδυνα για την υγεία μας και σύμφωνα με την δερματολόγο Mary Stevenson, στο άμεσο μέλλον, μπορεί να αντιμετωπίσουμε τον καρκίνο του δέρματος γιατί, για λόγους προβολής, αποφασίσαμε να έχουμε το γνωστό σήμα του Batman ή τη Μόνα Λίζα στο στήθος μας. «Σαν δερματολόγος και χειρούργος που ασχολείται καθημερινά τον καρκίνο του δέρματος, συνιστώ σε όλους μου τους πελάτες να αποφεύγουν το κάψιμο στον ήλιο». Μήπως η κυρία Stevenson έχει δίκιο; Φυσικά και έχει.\nΑς σοβαρευτούμε, λοιπόν και ας απολαύσουμε το καλοκαίρι.\n«Εδώ Πολυτεχνείο» ;\nΟ Κώστας Τσιτούνας θυμάται την μεγάλη κατάληψη του Πολυτεχνείου το 1995, που βίωσε σαν δημοσιογράφος.


Αρχική Ιστορίες Αλκοτέστ Σήμερα «Το τσιπουράδικο» από τα ΣΤΕΚΙΑ της ΕΡΤ2\nTV TIME | Την Παρασκευή 11 Σεπτεμβρίου 2020, στις 20:00, στην ΕΡΤ2 στη σειρά ντοκιμαντέρ ΤΑ ΣΤΕΚΙΑ – Ιστορίες Αγοραίου Πολιτισμού ανοίγουμε μεθυστικές κουβέντες για το τσίπουρο, το ούζο, τους μύθους και την ιστορία τους, αλλά και για τα μαγαζιά που αναδείχτηκαν σε «ναούς» των παραδοσιακών αποσταγμάτων.\nΠόσα άτομα είναι ιδανικά για μια τσιπουροκατάνυξη, πώς καταλαβαίνουμε το σωστό μαγαζί, είναι τα τσιπουράδικα ψυχοθεραπευτήρια; Τι πρέπει να περιλαμβάνει και τι όχι ένας κατάλογος; Αυτά και πολλά ακόμα ερωτήματα περί της καταγωγής και των ριζών με ιστορικό και φιλοσοφικό, πολλές φορές, βάθος, που φτάνουν μέχρι το «Συμπόσιο» του Πλάτωνα, επιχειρούν να απαντήσουν πληθώρα καλεσμένων όπως οι: Νίκος Βαρβέρης (συνιδιοκτήτης ουζερί), Τάσος Γαληνός (σερβιτόρος σε ουζερί), Ναυσικά Γεραμάνη (σύζυγος του αξέχαστου Πάνου Γεραμάνη), Μιχάλης Γιαννέλης (ιδιοκτήτης ουζερί), Σέργιος Γκάκας (συγγραφέας), Alejandro Diaz (μουσικός), Θοδωρής Καρακαξάς (σερβιτόρος σε ουζερί), Τάκης Κατσούλης (ιδιοκτήτης ρακάδικου), Ξενοφών Κολοβός (ιδιοκτήτης καφέ-ουζερί), Χρυσάνθη Κοτσίρη (ιδιωτική υπάλληλος), Βαγγέλης Λάππας (μάγειρας), Κωνσταντία Μανιά-Βέμπο (ιδιωτική υπάλληλος), Θεοδόσης Μίχος (δημοσιογράφος-συγγραφέας), Ελένη Μουρίδου-Χαραλάμπους (φιλόλογος), Γεώργιος-Ίκαρος Μπαμπασάκης (συγγραφέας), Δημήτρης Παπαχρήστος (συγγραφέας), Άννα Πασσά (συνιδιοκτήτρια και μαγείρισσα σε ουζερί), Σάββας Παττακός (ραδιοφωνικός παραγωγός), Χριστίνα Τσαμουρά (δημοσιογράφος – icookgreek.com), Δημήτρης Χόνδρος (ερασιτέχνης αποσταγματοποιός).\nΧριστίνα Τσαμουρά (δημοσιογράφος – icookgreek.com)\nΣύμφωνα με τον αείμνηστο Μπαμπατζίμ (Ανέστης Μπαμπατζιμόπουλος), η μαμά του τσίπουρου και του ούζου είναι η ρακή και η πατρίδα τους η Μεσόγειος. Οι ιστορίες που συνοδεύουν τη δημιουργία του μαγικού αποστάγματος χάνονται στα βάθη των αιώνων. Kι ενώ στις ιστορίες της καταγωγής του, της διατήρησης και διάδοσης της διαδικασίας της απόσταξης μπλέκει ο προφήτης Μωάμεθ με… τους μοναχούς του Αγίου Όρους που το σέρβιραν με λουκουμάκι στους επισκέπτες, κάθε τόπος έφτιαχνε και συνεχίζει να φτιάχνει τις δικές του ιστορίες μεταξύ μύθου και πραγματικότητας, όπως για καθετί μαγικό που ταξίδεψε μέσα στους αιώνες κι έκανε τους ανθρώπους να σμίγουν και να διασκεδάζουν.\nΤΑ ΣΤΕΚΙΑ – Ιστορίες Αγοραίου Πολιτισμού. Ημερομηνία μετάδοσης: Παρασκευή 11 Σεπτεμβρίου 2020, στις 20:00 / ΕΡΤ2 «Το τσιπουράδικο». Σενάριο-σκηνοθεσία: Μαρίνα Δανέζη. Διεύθυνση φωτογραφίας: Δημήτρης Κασιμάτης – GSC. Μοντάζ: Χρήστος Γάκης. Ηχοληψία: Σπύρος Αραβοσιτάς – Στέφανος Ευθυμίου. Μίξη ήχου: Δημήτρης Μυγιάκης. Διεύθυνση παραγωγής: Τάσος Κορωνάκης. Αρχισυνταξία: Ηλιάνα Δανέζη. Έρευνα αρχειακού υλικού – Οργάνωση παραγωγής: Ήρα Μαγαλιού. Μουσική σήματος: Blaine L. Reininger. Βοηθός διευθυντή φωτογραφίας: Θάνος Τσάντας. Σχεδιασμός τίτλων αρχής / Motion Graphics: Κωνσταντίνα Στεφανοπούλου. Εκτέλεση παραγωγής: Μαρίνα Ευαγγέλου Δανέζη για τη Laika Productions. Παραγωγή: ΕΡΤ Α.Ε. 2020.\nΠροηγούμενο άρθρο ΕΦΕΤ – Ανάκληση νοθευμένου μπαχαρικού με βαρέα μέταλλα\nΕπόμενο άρθρο ΑΒ Βασιλόπουλος: Κλείνει προσωρινά το κατάστημα Πετραλώνων λόγω κρούσματος covid


ΜΠΙΣΚΟΤΑ ΜΕ ΤΥΡΙ : PreciousLife\nΜΠΙΣΚΟΤΑ ΜΕ ΤΥΡΙ\nadmin . October 7, 2017\t. 0 Comments\nΠροθερμαίνουμε το φούρνο στους 200o. Σε μεγάλο σκεύος ανακατεύουμε το αλεύρι με το αλάτι, το πιπέρι, το μπέικιν και αφήνουμε στην άκρη. Βγάζουμε το βούτυρο από το ψυγείο και το κόβουμε σε κομματάκια. Τα ρίχνουμε στο μείγμα του αλευριού και τα τρίβουμε με τα δάχτυλα να γίνουν σαν χοντρά “ψίχουλα”. Προσθέτουμε το κρεμμύδι και το τυρί και ανακατεύουμε. Ρίχνουμε στο μείγμα το ξυνόγαλο και ζυμώνουμε με τα χέρια μας μέχρι να γίνει μιά ζύμη. Μπορεί να χρειαστεί λίγο ακόμα ξυνόγαλο, αλλά προσθέστε το λίγο λίγο και μην παραζυμώσετε το μείγμα. Απλώνουμε τη ζύμη σε αλευρωμένη επιφάνεια και την ανοίγουμε πατώντας την ελαφρά με τον πλάστη ή με την παλάμη, σε χοντρό φύλλο 1-1 1/2 εκ. Κόβουμε σε τετράγωνα ή μακρόστενα κομμάτια 4Χ4 ή 4Χ6 και τα τοποθετούμε σε ταψάκι καλυμμένο με χαρτί ψησίματος. Τα αλείφουμε με χτυπημένο αβγό. Αν θέλουμε, πασπαλίζουμε από πάνω ελάχιστο χοντρό αλάτι. Τα ψήνουμε γιά 15′-17′ μέχρι να ροδοκοκκινίσουν.\ntips: δεν χρησιμοποιούμε ποτέ έτοιμα τριμμένα τυριά στη μαγειρική, γιατί έχουν χάσει μέρος της γεύσης και της υγρασίας τους. Αυτό ισχύει ιδιαίτερα γιά την παρμεζάνα. Μπορούμε να προσθέσουμε σ’ αυτή τη συνταγή 1/3 κ.γ.πιπέρι καγιέν, αν δεν προορίζεται γιά παιδιά. Γίνεται ένα εξαιρετικό σνακ γιά απεριτίφ.\n« ΜΟΥΡΟΥΝΕΛΑΙΟ: ΝΑ ΓΙΑΤΙ ΠΡΕΠΕΙ ΝΑ ΤΟ ΒΑΛΕΙΣ ΣΤΗΝ ΚΑΘΗΜΕΡΙΝΟΤΗΤΑ ΣΟΥ\nΚΡΑΜΠΕΣ ΣΤΑ ΠΟΔΙΑ: ΤΙ ΤΙΣ ΠΡΟΚΑΛΕΙ; »


Γευστικά ταξίδια: Τζιεροσαρμάδες\n1 – 2 συκωταριές αρνίσιες\n2 – 3 σκέπες (τσεμπέρια) αρνίσιες\n3 – 4 κρεμμυδάκια φρέσκα ψιλοκομμένα\nάσπρο κρασί, λάδι\nΠλένω καλά τις σκέπες και τις μουσκεύω σε ζεστό νερό για να μπορούν ν’ ανοίξουν καλά.\nΖεματάω τη συκωταριά (και τα τυχόν έντερα που έχω γυρίσει – καθαρίσει) την ψιλοκόβω και τη βάζω σε κρύο νερό να σφίξει. Τη βάζω σ’ ένα τηγάνι με λίγο λάδι να τσιγαριστεί, προσθέτω τα κρεμμυδάκια να μαραθούν τα τυλίγω με το αλεύρι και σβήνω με λίγο άσπρο κρασί.\nΒγάζω το τηγάνι από τη φωτιά και προσθέτω τον άνηθο, το μαϊντανό, το ρύζι, το νερό και τα αυγά χτυπημένα ελαφρά.\nΚκόβω κομμάτια από τις σκέπες (για μεγαλύτερη ευκολία απλώνω κάθε κομμάτι σ’ ένα μπολάκι) και βάζω μέσα μείγμα τόσο ώστε να τυλίγεται σαν ένας μεγαλούτσικος ντολμάς (σαρμάς). Τοποθετώ τους σαρμάδες σε βουτυρωμένο ταψί με το διπλωμένο μέρος προς τα κάτω και ψήνω για 45’.


You are being redirected - Psmf ποσοστό απώλειας βάρους\nΟ σακχαρώδης διαβήτης είναι χρόνια διαταραχή του μεταβολισμού των σακχάρων και psmf ποσοστό απώλειας βάρους ανεπαρκούς δράσης της ινσουλίνης. Η μακροχρόνια συνεχόμενη παρακολούθηση και θεραπεία είναι απαραίτητες.\nΌμως, είναι δυνατόν να υπάρξει απαλλαγή από τα φάρμακα και το διαβήτη; Νέα στοιχεία από μελέτη που ανακοινώθηκε στο Lancet το Δεκέμβρη τουδείχνουν ότι πολλοί από τους συμμετέχοντες είχαν ύφεση της νόσου και σταμάτησαν να παίρνουν φάρμακα. Στόχος της μελέτης ήταν να αξιολογήσει εάν η εντατική διαχείριση βάρους στο πλαίσιο της πρωτοβάθμιας φροντίδας θα επιτύγχανε την ύφεση του διαβήτη τύπου 2 σε υπέρβαρους και παχύσαρκους ασθενείς.\nΣχεδόν το ήμισυ psmf ποσοστό απώλειας βάρους ατόμων που προσχώρησαν στο πρόγραμμα πρωτοβάθμιας φροντίδας για τη διαχείριση βάρους δεν είχαν πλέον διαβήτη τύπου 2 στους 12 μήνες, ενώ τα ποσοστά απαλλαγής ήταν ακόμη υψηλότερα μεταξύ εκείνων που έχασαν περισσότερο βάρος.\nΗ εφαρμογή του διατροφικού πρωτοκόλλου είναι εύκολη, δεν χρειάζεται ζύγισμα τροφών, στη φάση αντικατάστασης των γευμάτων υπάρχει μεγάλη ποικιλία, ακόμη και γλυκών γεύσεων.\nΒιολογικοί μηχανισμοί που ενεργοποιούνται από την απόκριση του οργανισμού στο σχεδιασμό του διαιτολογίου οδηγούν σε υψηλό κορεσμό και εξάλειψη της πείνας, αύξηση της ευεξίας και της ενεργοποίησης μηχανισμών αντιοξείδωσης.\nΌμως, η ρύθμιση του βάρους δεν αρκεί αν δεν υπάρξει αλλαγή της διατροφικής συμπεριφοράς.\nΣκοπός να κρατήσει κάποιος τον έλεγχο του βάρους του και της υγείας του μακροχρόνια, χρησιμοποιώντας την τροφή του ως «φάρμακο».\nΗ αλλαγή της συμπεριφοράς είναι μέρος του διατροφικού πρωτοκόλλου, ώστε να ξέρουμε τι να φάμε, πώς να το συνδυάσουμε και γιατί. Tip: Μια σημαντική διατροφική στρατηγική είναι να καταναλώνουμε μια πλούσια πράσινη σαλάτα με μια κουταλιά της σούπας λάδι, στην αρχή του γεύματός μας και αφού την τελειώσουμε να συνεχίσουμε στο γεύμα μας.\nΑυτό, μειώνει την ταχύτητα απορρόφησης των σακχάρων και μειώνει τη γευματική αύξηση του σακχάρου η οποία ευθύνεται για αύξηση των καρδιακών επεισοδίωνενώ παράλληλα το πάγκρεας θα χρειαστεί να παράξει λιγότερη ινσουλίνη. Αν θέλουμε να έχουμε ακόμη καλύτερο έλεγχο στο σάκχαρό μας, μπορούμε να εφαρμόσουμε και τη στρατηγική: Τρώω τους υδατάνθρακες στο τέλος του γεύματος.\nΒιβλιογραφία: Vlachos D.\n33 Best Διατροφή / δίαιτα images | Diet, Health, Health fitness:__cat__ Ο καφές χάνει βάρος Καύση λίπους: 4 πανεύκολες στρατηγικές για καλύτερα αποτελέσματα Chanel απώλεια βάρους Διατροφή = τρόπος ζωής\nΜπορείτε να κάνετε σιρόπι τζίντζερ με χυμό εσπεριδοειδών. Ο υπόλοιπος...\nΑλλά πρέπει να καταλάβετε ότι οι πιο ασφαλείς μέθοδοι απώλειας...


Κατάνυξις: ''Το κεφάλι βρισκόταν στον πάτο του δοχείου... είχε μια έκφραση ακραίου τρόμου...''\nΣέ ὁλόκληρη τήν πλάση δέν ὑπάρχει πιό κακούργα μάνα ἀπό τή γυναίκα πού δολοφονεῖ τό παιδί της μέσα στά σπλάχνα της. Εἶναι τόσο βαρύ τό ἁμάρτημα πού ὑπάρχει εἰδικός χῶρος στήν Κόλαση γι αὐτήν. Δέν εἶναι μόνο ἡ αἰώνια τιμωρία πού θά ὑποστεῖ, ἀλλά εἶναι καί ἡ ψυχή αὐτοῦ τοῦ παιδιοῦ πού δέ βλέπει Φῶς Χριστοῦ. Κατακρεουργεῖται ἀπό δολοφόνους γιατρούς κατ’ ἐντολή ἄσπλαχνων γονιῶν καί μένει ἀδικημένο γιά πάντα. Οἱ βρωμεροί αὐτουργοί τοῦ τρομεροῦ αὐτοῦ ἐγκλήματος θά δώσουν λόγο στόν Ἰησοῦ Χριστό καί ἡ τιμωρία τους σέ αὐτήν τήν ζωή, ἀλλά καί τά βασανιστήρια στήν ἄλλη θά εἶναι τρομερά.\nΤώρα νά ζητήσουν τό ἔλεος τοῦ Θεοῦ· μόνο αὐτό εἶναι ἱκανό νά ξεπλύνει τήν ἁμαρτία καί νά δώσει ἀνάπαυση στίς ψυχές τῶν βρεφῶν τῶν ἀμβλώσεων. Νά ζητήσουν τή συγχώρεση στό πετραχήλι τοῦ πνευματικοῦ, γιατί διαφορετικά δέν πρέπει νά ὀνομάζονται ἄνθρωποι. Αὐτά πού ἔζησε ὁ παθολογοανατόμος καί ἀναφέρονται στή συνέχεια, ἐλπίζω νά ταρακουνήσουν μερικούς ἄθλιους!\nΗ τραυματική εμπειρία Παθολογοανατόμου όταν είδε την έκφραση φρίκης στο πρόσωπο αρσενικού βρέφους 1,3 κιλών μετά την έκτρωση.\nΣε ένα άρθρο της 10ης Μαρτίου του 2017, αναφέρθηκα στην Abby Johnson, πρώην Διευθύντριας Εγκαταστάσεων Αμβλώσεων της Planned Parenthood, και έγραψα σχετικά με το πώς η ίδια και άλλοι εργαζόμενοι στον τομέα των αμβλώσεων είχαν εφιάλτες αφού εγκατέλειψαν τη βιομηχανία των αμβλώσεων. Πολλοί από τους πρώην εργαζομένους έχουν φρικώδεις μνήμες ιδίως από τη διαδικασία να συνενώνουν τα μέλη εμβρύων μετά την άμβλωση. Η διαδικασία αυτή λαμβάνει χώρα μετά την άμβλωση έτσι ώστε οι εργαζόμενοι στην κλινική των αμβλώσεων να μπορούν να βεβαιώσουν ότι κανένα από τα μέλη του εμβρύου (χέρια, πόδια, κομμάτια του κρανίου, κ.λ.π.) δεν έχει μείνει μέσα στο σώμα της μητέρας· οιαδήποτε απομεινάρια θα μπορούσαν να προκαλέσουν μια θανατηφόρα λοίμωξη.\nΌμως, δεν είναι μόνο οι εργαζόμενοι στις αμβλώσεις που τραυματίζονται ψυχολογικά από τη θέα των νεκρών εμβρύων μετά την άμβλωση. Στην περίπτωση που τα μέλη των βρεφών δεν πωληθούν, ή δεν απορριφθούν μέσω του αποχετευτικού συστήματος, αποστέλλονται σε Παθολογοανατόμους, οι οποίοι και τα μελετούν.\nΣε ένα Φόρουμ για Παθολογοανατόμους, μια ανάρτηση αναφέρει την εμφάνιση τρομακτικών ονείρων που προκλήθηκαν από τη διαχείριση του σώματος ενός εμβρύου μετά από όψιμη άμβλωση, και προβάλλει την αντίδραση του βοηθού ιατρού καθώς εγκαταλείπει την αίθουσα σοκαρισμένος.\nΤο LifeNews παραθέτει τη μαρτυρία του Παθολογοανατόμου:\n«Ένα περιστατικό πραγματικά με τρέλλανε. Αφορούσε σε ένα αρσενικό βρέφος 24 και κάτι εβδομάδων, που ζύγισε το λιγότερο 1,3 κιλά. Είχε αρχίσει να αποσυντίθεται γιατί το υπόλοιπο επιστημονικό προσωπικό το φοβόταν, και δεν αστειεύομαι καθόλου. Τότε, ο Διευθυντής Προσωπικού έδωσε εντολή σε εμένα να ασχοληθώ με αυτό το περιστατικὀ μια και εγώ ήμουν ο ΑΝΣ (αναθεματισμένος νέος συνεργάτης) και έτσι αναγκάστηκα να ξεκινήσω να δουλεύω στο περιστατικό.\nΑρχικά, τράβηξα δύο καλοσχηματισμένους βραχίονες και στη συνέχεια τον ακέφαλο κορμό. Το κεφάλι βρισκόταν στον πάτο του δοχείου, και όταν το τράβηξα είδα ότι είχε μια έκφραση τέτοιου ακραίου τρόμου που με αναστάτωσε σε υπερθετικό βαθμό, όπως και ο βοηθός μου που όταν το είδε έφυγε τρέχοντας, παραιτήθηκε από την εργασία του, και τελικά υπέβαλε τα χαρτιά του για αναπηρική σύνταξη (και δεν αστειεύομαι καθόλου πάνω σε αυτό)! Η εικόνα του προσώπου του έδινε την αίσθηση ενός ακέφαλου κραυγάζοντος μωρού, που έδειχνε σα να είχε γεννηθεί για ένα κλάσμα δευτερολέπτου μόνο και μόνο για συνειδητοποιήσει ότι κάποιος το τεμάχιζε και πρόλαβε ίσα-ίσα να αφήσει μια κραυγή αγωνίας. Η ιστορία του περιστατικού κυκλοφόρησε εντόνως στο τμήμα…\nΛίγο καιρό μετά το περιστατικό, ξύπνησα από τον εφιάλτη λουσμένος με κρύο ιδρώτα να και έχοντας βρεθεί στη δυσάρεστη θέση να κατουρηθώ πάνω μου…»\nΗ θέα του δολοφονημένου εμβρύου ήταν τόσο τρομακτική που δυο έμπειροι επαγγελματίες του χώρου της υγείας συνηθισμένοι να δουλεύουν με ανθρώπινα λείψανα, κλονίσθηκαν σοβαρά. Ο ένας από τους δύο είχε απαίσια όνειρα· ο άλλος εγκατέλειψε την εργασία του και δεν επανήλθε ποτέ. Ο βοηθός υπέστει τέτοιο νευρικό κλονισμό ώστε κατέληξε να έχει ψυχολογικά προβλήματα –κατά πάσα πιθανότητα διαταραχή μετατραυματικού stress– εξαιτίας των οποίων κρίθηκε ανίκανος προς εργασία και αναγκάστηκε να διαβιεί με επιδόματα ανικανότητας.\nΟι αμβλώσεις ολοκληρώνονται πίσω από κλειστές πόρτες. Μόνο σε πολύ σπάνιες περιπτώσεις μπορεί κάποιος έξω από τον ιατρικό επαγγελματικό χώρο να γίνει μάρτυρας της σφαγής μιας άμβλωσης. Μία από τις εξαιρέσεις αφορά στην περίπτωση που τα μέλη των εμβρύων μετά από έκτρωση εντοπίζονται σε κάδους απορριμμάτων ή σε σκουπιδοτενεκέδες έξω από εγκαταστάσεις αμβλώσεων. Η δημοσιογράφος της Live Action Carole Novielli, δημοσίευσε σχετικές φωτογραφίες εμβρύων μετά από άμβλωση στο ιστολόγιο που διατηρεί. Μαζί με άλλους οπαδούς υπέρ της ζωής τα βρήκαν στον κάδο απορριμμάτων έξω από μια εγκατάσταση για αμβλώσεις.\nΤα βρέφη ήταν σε μικρά βάζα, τυλιγμένα σε σάκους από γάζες. Τα πρώτα βάζα που ανοίχτηκαν από τη Novielli περιείχαν κομμάτια σάρκας σε μη αναγνωρίσιμα μέλη γιατί τα βρέφη ήταν πολύ νεαρά. Αργότερα όμως:\nΚαι τότε… καθώς πραγματοποιούσε τομή σε ένα από τους σάκους γάζας έγινε η αποκάλυψη. Εμφανίστηκε ο πλήρως σχηματισμένος βραχίονας ενός μωρού από άμβλωση. Στη συνέχεια εμφανίστηκαν ένα σκέλος, ακόμα ένα σκέλος, τα πλευρά, το κρανίο, κ.λ.π. Καθώς το ανασκάλεμα των σάκων συνεχιζόταν μπορούσαμε να δούμε τα ιατρικά αρχεία των γυναικών των οποίων τα παιδιά βρισκόταν εκεί διαμελισμένα.\nΟ ψυχρός γυναικολόγος είχε ξεφορτωθεί τα σωματάκια των νεκρών βρεφών πετώντας τα στον κάλαθο των αχρήστων μαζί με τα ιατρικά αρχεία της μητέρας τους χωρίς την παραμικρό ενδιαφέρον ή ανησυχία.\nΣτον πυθμένα της σακούλας βρήκαμε ένα μεγάλο πόδι, το οποίο ένας Παθολογοανατόμος επιβεβαίωσε αργότερα ότι προερχόταν από ένα αγέννητο βρέφος περίπου στον πέμπτο μήνα της εγκυμοσύνης.\nΕίναι σε συμβάντα σαν και αυτό, που η ασχήμια των αμβλώσεων ξεσκεπάζεται σε όσους είναι εκτός της βιομηχανίας. Απλοί, καθημερινοί πολίτες μπορούν τότε να δουν τι ακριβώς είναι η άμβλωση και ποιον πραγματικά τραυματίζει. Όμως, στη συντριπτική πλειοψηφία των περιστάσεων, τα βρέφη που δεν έχουν ακόμα γεννηθεί δολοφονούνται και τα σώματά τους γίνονται αντικείμενα διαφόρων χειρισμών πίσω από κλειστές πόρτες, εκεί που το ευρύ κοινό δεν μπορεί να δει.\nΕπειδή αυτές οι δολοφονίες λαμβάνουν χώρα κεκλεισμένων των θυρών και όχι στο μέσο μιας πλατείας, είναι εύκολο για το κοινωνικό σύνολο να τις αγνοεί. Το αίμα των μωρών των αμβλώσεων δεν τρέχει στους δρόμους. Λίγοι έχουν δει από πρώτο χέρι τις αποδείξεις ότι βρέφη δολοφονούνται καθημερινά στη χώρα μας (εννοεί τις Η.Π.Α.).\nΓια αυτό το λόγο οι οπαδοί της ζωής του εμβρύου, πρέπει να εκπαιδεύσουν τους υπόλοιπους. Διέδωσε ένα άρθρο υπέρ αυτής της ζωής· στείλε ένα γράμμα υπέρ της ζωής στο συντάκτη· εξέτασε την πιθανότητα να κάνεις μια ομιλία υπέρ της ζωής σε μια ενορία ή σε ένα σχολείο. Τα τρομακτικά δεδομένα σχετικά με τις αμβλώσεις είναι εκεί έξω. Εμείς είμαστε αυτοί που έχουν το καθήκον να τα γνωστοποιήσουμε στο ευρύ κοινό.\nΠηγή: afistemenaziso.gr, liveaction.org\nΕτικέτες ΕΚΤΡΩΣΕΙΣ , ΠΟΙΜΑΝΤΙΚΑ


Κι αν η Μπαρτσελόνα δεν πάρει τον Erling Haaland;\nΚι αν η Μπαρτσελόνα δεν μπορέσει να πάρει τον Erling Haaland;\n3 κορυφαίοι ποδοσφαιριστές που θα μπορούσαν να σταθούν επάξια στο πλευρό του Lionel Messi.\nΜερικές ημέρες πριν, όλη η ποδοσφαιρική Ευρώπη συζητούσε για ένα πολύ συγκεκριμένο ταξίδι, κάποιων πολύ συγκεκριμένων ανθρώπων: Ο μεγαλοατζέντης Mino Raiola και ο πατέρας του Erling Haaland, Alf-Inge, βρέθηκαν στην Βαρκελώνη. Μοιραία, δημιουργήθηκαν μερικά πολύ δυνατά σενάρια σχετικά με το μέλλον του εξαιρετικού Νορβηγού επιθετικού της Μπορούσια Ντόρτμουντ και την πιθανότητα να φορά σύντομα τη φανέλα της Μπαρτσελόνα.\nΜία προοπτική που φαντάζει συναρπαστική για κάθε φίλο των Μπλαουγκράνα αλλά και του ίδιου του ποδοσφαίρου. Ποιος δεν θα ήθελε να δει τον Haaland στο πλευρό του Lionel Messi;\nΗ συγκεκριμένη περίπτωση όμως παρουσιάζει αρκετές δυσκολίες - μην ξεχνάς πως μιλάμε για το ένα από τα δύο πιο καυτά ονόματα του παγκοσμίου ποδοσφαίρου αυτήν τη στιγμή. Ίσως η Μπαρτσελόνα να πρέπει να εξετάσει και κάποιους άλλους παίκτες, λιγότερο λαμπερούς από τον Σκανδιναβό αλλά εξίσου φονικούς. Όπως τους παρακάτω.\nO 27χρονος αρχηγός της Τότεναμ και, πιθανότατα, κορυφαίος Άγγλος ποδοσφαιριστής των τελευταίων ετών ίσως και να μην έχει την προβολή που του αναλογεί, τουλάχιστον όσον αφορά τα μεταγραφικά σενάρια. Γι' αυτό ευθύνεται η ρήτρα στο συμβόλαιό του (ξεπερνά τα €100.000.000) αλλά και οι ετήσιες αποδοχές του ίδιου, που φθάνουν τα 12 εκατ./έτος.\nΟ Kane όμως, που μετρά ήδη 7 συνεχόμενες χρονιές με 20+ γκολ/σεζόν και αρκετές ασίστ στο κορυφαίο επίπεδο, αξίζει σίγουρα τα λεφτά του. Ο ίδιος ο ποδοσφαιριστής, όσο κι αν αγαπά την Τότεναμ, ευχαρίστως θα την αποχαιρετούσε για να κυνηγήσει μία τέτοια πρόκληση, στην ενδεχομένως καλύτερη φάση της καριέρας του.\nΟ Ολλανδός επιθετικός της Λυών έχει εμπλακεί πολλές φορές στο πρόσφατο παρελθόν με τους Μπλαουγκράνα, ειδικά από τη στιγμή που στον πάγκο της ομάδα βρέθηκε ο Ronald Koeman. Θεωρητικά, πληροί όλα τα κριτήρια: Ξέρει (πολλή) μπάλα, είναι σε εξαιρετική ηλικία (27) και η καριέρα του έχει ανέβει αισθητά από τον Ιανουάριο του 2017, όταν και αποφάσισε να αφήσει την Μάντσεστερ Γιουνάιτεντ για την κεντρική Γαλλία.\nΣτα plus του πως έχει το γενικότερο προφίλ που απαιτείται για να 'πιάσει' στην Μπαρτσελόνα, εν αντιθέσει με τύπους όπως ο Ousmane Dembélé. Το μόνο -και πολύ βασικό- πρόβλημα είναι πως τον γλυκοκοιτάζει και ο Jürgen Klopp για τη Λίβερπουλ.\nΟ 32χρονος Αργεντινός επιθετικός ανακοίνωσε πρόσφατα πως αποχωρεί από την Μάντσεστερ Σίτι το επόμενο καλοκαίρι. Αυτό, συνδυαστικά με την εξαιρετική σχέση που έχει με τον Messi αλλά και τη συνεργασία τους εδώ και δεκαετίες σε όλα τα κλιμάκια της εθνικής Αργεντινής, αρκεί από μόνο του για να πυροδοτήσει σενάρια.\nΜιλάμε άλλωστε για έναν world-class striker, με τεράστια εμπειρία και την ικανότητα να μπει άμεσα και να προσφέρει με τη φανέλα της Μπαρτσελόνα. Γιατί όχι;\nΔιάβασε ακόμη για τον από μηχανής θεό Teddy Sheringham, την ιστορία της Μπόκα Τζούνιορς, τον Arrigo Sacchi που κάποτε άλλαξε το ποδόσφαιρο και το μεγαλύτερο ποδοσφαιρικό σχολείο του κόσμου.\nΠΟΔΟΣΦΑΙΡΟ ΜΠΑΡΤΣΕΛΟΝΑ ΕΡΛΙΝΓΚ ΧΑΛΑΝΤ


Αρχική σελίδακοινωνίαΒιασμός 11χρονης: Προφυλακιστέος ο προπονητής\nΒιασμός 11χρονης: Προφυλακιστέος ο προπονητής\nΟ κατηγορούμενος τελικά πέρασε το ανακριτικό κατώφλι το μεσημέρι, αφού πρώτα κατέθεσαν οι γονείς του ως μαρτυρες υπεράσπισης. Οι κατηγορίες που του έχουν αποδοθεί είναι εκείνες του βιασμού κατ’ εξακολούθηση, της αποπλάνησης κατ’ εξακολούθηση και της κατάχρησης σε ασέλγεια.\n"Δεν τη βίασα, το αρνούμαι κατηγορηματικά. Την αγαπάω ακόμα. Ξέρω ότι θα τιμωρηθώ, πρέπει να τιμωρηθώ για αυτό που έγινε. Να κάνει λίγο υπομονή, όταν βγω από τη φυλακή θα την παντρευτώ" φερεται να είπε.\nΚατά την αποχώρησή του μάλιστα, ο 38χρονος φώναξε χαρακτηριστικά στους δημοσιογράφους : "Ούτε με το πιστόλι στο κεφάλι, βιαστής".\nΚαι νέες προκαταρκτικές έρευνες\nΤην ίδια ώρα, στην Εισαγγελία Πρωτοδικών της Αθήνας έφτασαν οι καταγγελίες που διαβίβασε ο υφυπουργός Αθλητισμού Λευτέρη Αυγενάκη. Οι καταγγελίες αφορούν στις Ομοσπονδίες Κωπηλασίας και Πάλης, και σχετίζονται με υποθέσεις κακοδιαχείρισης ή και παρενόχλησης. Οι καταγγελίες διαχωρίστηκαν σε δύο δικογραφίες και διατάχθηκε η διενέργεια προκαταρκτικής εξέτασης. Η έρευνα ανατέθηκε στον εισαγγελέα Πρωτοδικών Κ. Σιμιτζόγλου, ο οποίος αναμένεται το επόμενο διάστημα να προχωρήσει στην κλήτευση των μαρτύρων.


Μάτζικ: «Το NBA θα αρχίσει χωρίς φιλάθλους, οι παίκτες θα προσαρμοστούν» | Sportime\nΜάτζικ: «Το NBA θα αρχίσει χωρίς φιλάθλους, οι παίκτες θα προσαρμοστούν»\nΟ μύθος των Λέικερς, Μάτζικ Τζόνσον, εκτίμησε ότι εάν η σεζόν στο ΝΒΑ ξεκινήσει πάλι, οι αγώνες θα γίνουν χωρίς θεατές και οι παίκτες δεν θα έχουν πρόβλημα να προσαρμοστούν.\n«Το μπάσκετ θα επιστρέψει, αλλά ίσως χωρίς φιλάθλους. Μόλις παίξεις ένα παιχνίδι χωρίς φιλάθλους, αμέσως προσαρμόζεσαι στην απουσία του», δήλωσε ο Τζόνσον στο CNN. «Όλοι έχουμε παίξει στη ζωή μας σε υπαίθριες παιδικές χαρές χωρίς τους φιλάθλους να είναι εκεί. Έτσι θα προσαρμοστούν, πιστέψτε με», επέμεινε.\nΣύμφωνα με τον Μάτζικ Τζόνσον, οι παίκτες θέλουν με κάθε τρόπο να τελειώσει η σεζόν, με ή χωρίς φιλάθλους. «Αν έχουν την ευκαιρία να ξεκινήσουν από εκεί που σταμάτησαν, είναι όλοι σε καλή κατάσταση και όλοι προπονούνται, θα το κάνουν να υπάρξει πρωταθλητής. Θέλουν να μάθουν ποια ομάδα είναι η καλύτερη ΝΒΑ. Είμαι ανήσυχος να δω αν οι Λέικερς μπορούν να κερδίσουν το πρωτάθλημα».\nΟ Τζόνσον, συνιδιοκτήτης του συλλόγου μπέιζμπολ Ντότζερς του Λος Άντζελες, τόνισε ότι η επιστροφή στα πρωταθλήματα θα βοηθούσε τη χώρα να ανακάμψει από την πανδημία του κορωνοϊού. «Χρειαζόμαστε τον αθλητισμό, ειδικά σε μια εποχή όπως αυτή, αλλά μόνο αν ο καθένας είναι ασφαλής» είπε.


Ένα σύντομο σχόλιο στη “Δήλωση π. Βασιλείου Θερμού” (ομοφυλοφιλία) – Αντίβαρο\nΜε αφορμή ένα γραπτό του π. Βασιλείου Θερμού για την ομοφυλοφιλία (1) προέκυψε ένας έντονος διάλογος – αντίλογος στο διαδίκτυο. Ακολούθησε η “Δήλωση π. Βασιλείου Θερμού” (2). Επειδή τόσο στο κείμενο του ιδίου, όσο και στα σχόλια ορισμένων αναγνωστών, παρουσιάζεται ο π. Βασίλειος Θερμός, λίγο πολύ ως\nο “αδικημένος, κυνηγημένος, νηφάλιος και γνήσιος εκφραστής της Ορθοδοξίας, τον οποίο προσπαθούν να λυντσάρουν οι “φανατικοί” αντίπαλοι του, οι οποίοι ανήκουν στον “σκληροπυρηνικό-φονταμενταλιστικό χώρο” “\n2) Δήλωση π. Βασιλείου Θερμού. (Πηγή http://www.anastasiosk.blogspot.gr/2016/02/blog-post_804.html, Δευτέρα, 22 Φεβρουαρίου 2016).\n6) Οι λαϊκοί αδελφοί μας στη Λατρεία, του Πρωτ. π.Βασιλείου Θερμού. (Πηγή http://www.amen.gr/article/oi-laikoi-adelfoi-mas-sti-latreia, 14 Ιουλίου 2010)\n« ΝΕΑ ΠΟΛΙΤΙΚΗ: Τεύχος 17\nΟ περί την Ροτόντα καλπασμός καταιγιστικής ακρισίας »\nΔημήτρης Γιαμαλής says:\nΑφού καταδεικνύουν “πολύ καθαρά τή διαφορά μεταξύ ορθόδοξου καί μή…”,όπως\nλέτε, τότε ασφαλώς,περιτεύει νά τά διαβάσουμε! Έτσι επιχειρηματολογείτε εσείς ;\nΆν δέν κάνω λάθος,αυτό λέγεται λήψη τού ζητουμένου! Μπορώ λοιπόν καί εγώ νά\nισχυριστώ τότε, τό αντίθετο,δηλ.ότι τά κείμενα τού π.Βασ.Θερμού καταδεικνύουν\nπολύ καθαρά τή διαφορά μεταξύ ορθοδόξου καί μή κ.λ.π.,κ.λ.π.Έτσι όμως δέν γίνεται διάλογος, αλλά μονόλογος μή ακουόντων.Άν έχετε κατανοήσει όντως ,τό\nαντορθόδοξο τών θέσεων τού π.Θερμού,μπορείτε ασφαλώς νά μάς τό εκθέσετε\nμέ δυό μόλις λόγια,μάλιστα στά πλαίσια ενός σύντομου σχολίου !\nστο σύντομο κείμενό μου απέφυγα συνειδητά να παρουσιάσω μία κριτική των θέσεων του π. Βασιλείου Θερμού.\nΠαραπέμπω στα κείμενα δύο πολύ αξιόλογων θεολόγων (Σεβ. Μητροπ. Ιερόθεος και π. Θωμάς Βαμβίνης), οι οποίοι παρουσιάζουν τις διαφορές, στις οποίες αναφέρομαι, με τον καλύτερο δυνατό τρόπο.\nΟ κάθε ενδιαφερόμενος μπορεί να βρει με μία απλή αναζήτηση στο διαδίκτυο και πολλά άλλα σχετικά κείμενά τους (σε ηλεκτρονική και έντυπη μορφή).\nΣτό σύντομο σχόλιο σας γιά τή δήλωση τού π.Θερμού σαφέστατα υπονοείτε δυσμενή κρίση γι’αυτόν,παραπέμποντας σέ κείμενα άλλων ( κληρικών ),καί\nόχι τεκμηριώνοντας τήν κρίση σας μέ δικά σας επιχειρήματα.Θά μπορούσα\nλοιπόν καί εγώ τότε νά παραπέμψω στή πολύ κολακευτική γιά τόν πατέρα\nΒασίλειο παρουσίαση, πού τού έγινε πρίν τήν ομιλία του στή σχολή γονέων\nΙ.Μ.Αργολίδος στίς 10-1-’16,από τόν οικείο μητροπολίτη σεβ.Νεκτάριο Αν-\nτωνόπουλο ( τόν κληρικό πού μάς γνώρισε τόν νεοφανή Άγιο Λουκά τόν ιατ-\nρό ).Αυτό όμως δέν συνιστά διάλογο αλλά ρίψη νερού στόν μύλο καί όχι στό\nαντίβαρο τής ιδιωτείας !\nΆν λοιπόν έχετε όντως κατανοήσει, αντορθόδοξες θέσεις στόν π.Θερμό,ιδού\nο χώρος τού Αντίβαρου,δέν έχετε παρά νά μάς τίς εκθέσετε μέ δυό λόγια !\nΑγαπητέ κ. Γιαμαλή,\n1) σκοπός της συγγραφής του σύντομου κειμένου μου ήταν να δει ο αναγνώστης ότι υπάρχουν δύο εντελώς διαφορετικοί τρόποι σκέψης. Ο καθένας με βάση την επιλογή του τρόπου σκέψης, καθορίζει και τον τρόπο, με τον οποίο αντιμετωπίζει όλα τα θέματα της ζωής.\nΕάν εσείς την πρόταση για κριτική μελέτη και διαμόρφωση προσωπικής άποψης την χαρακτηρίζεται ως «ρίψη νερού στόν μύλο καί όχι στο αντίβαρο τής ιδιωτείας !», τότε αφήνω τον κάθε αναγνώστη να αξιολογήση την εκτίμησή σας.\n2) Σέβομαι και εκτιμώ ιδιαιτέρως τη συγγραφική συνεισφορά του Σεβ. Μητροπ. Νεκτάριου (Αντωνόπουλου) σε σχέση με τον Άγιο Λουκά.\nΔεν μπορώ όμως να του αναγνωρίσω το ¨Αλάθητο του Πάπα¨.\nΠολύ δε περισσότερο, όταν με την στάση του προβάλει και βιβλίο του Πάπα.\nΠηγή: http://thriskeftika.blogspot.gr/2015/01/blog-post_68.html (Θρησκευτικά 10/1/15)\nΕλπίζω, ότι με αυτά τα στοιχεία δίνω μερικές αφορμές ακόμη για κριτική σκέψη.\nΑπόψεις, γνώμες, κλπ., μπορεί να υπάρχουν -εν δυνάμει- όσες και άνθρωποι. Ο ορθόδοξος τρόπος δεν είναι τίποτε άλλο παρά η δια μέσου των αιώνων ερμηνεία που έδωσαν οι …ορθόδοξοι θεολόγοι στις διδαχές του Κυρίου Ημών Ιησού Χριστού. Αλλά ακόμα και αυτές οι διδαχές του Κ.Η.Ι.Χ. είναι δημιούργημα της από στόμα σε στόμα παράδοσης αυτής της διδασκαλίας, και ΟΧΙ σε καμμία περίπτωση αυτή καθαυτή η διδασκαλία του Θεανθρώπου.\nΣυνεπώς μην “στριμώχνεστε” όλοι θα πάρετε, για όλους έχει κουλούρια ο τορβάς.\nΤο ποιός όμως στην πράξη ακολουθεί τον λόγο Του, αυτό είναι καθαρά προσωπικό θέμα.\nΣτο θέμα της ομοφυλοφιλίας πάντως τα πράγματα είναι ξεκάθαρα. Η ίδια η φύσις απορρίπτει και την θεωρεί …”παρά φύσιν”. Πρόκειται για συμπεριφορά αποκλίνουσα εκ του φυσιολογικού. Αυτό δεν πρόκειται να αλλάξει ποτέ. Αν αλλάξει πρέπει πρώτα να αλλάξει η φυσιολογία του ανθρώπινου σώματος.\nΤο πώς το αντιμετωπίζουμε εμείς οι άνθρωποι βέβαια είναι άλλο θέμα.\nΩς συνήθως ουδείς δεν έχει προσπαθήσει να εξηγήσει το αυτονόητο: Ότι κακώς μπερδεύουμε την ομοφυλοφιλική συμπεριφορά δήθεν με “ανθρώπινα δικαιώματα” και λοιπά φληναφήματα. Ο καθένας είναι ελεύθερος να κάνει ότι θέλει μόνος του ή και με άλλους υπό την προϋπόθεση ότι υπάρχει αμοιβαία συγκατάθεση.\nΑπό κει και πέρα η επιβολή μιας μη φυσιολογικής συμπεριφοράς ως “νορμάλ” είναι και προσωπικό και κοινωνικό και νομικό θέμα. Οι κοινωνίες τείνουν λόγω αφόρητης πίεσης από τους ομοφυλοφίλους να το αποδεχτούν γι’αυτό και οι νομοθέτες εναρμονίζονται. Σε προσωπικό όμως επίπεδο ουδείς μπορεί να μας επιβάλλει να αποδεχτούμε το μη φυσιολογικό ως κάτι το …φυσιολογικό και εδώ κάπου τελείωνει όλη η φασαρία με το όλο θέμα.\nΆρα, όποιος είναι κατά παραμένει κατά, ακόμα και ενάντια στο “κοινωνικό ρεύμα”, εις πείσμα των καιρών. Το είπε και ο Κάλβος: Θέλει αρετή και τόλμη η ελευθερία.\n«Απόψεις, γνώμες, κλπ., μπορεί να υπάρχουν -εν δυνάμει- όσες και άνθρωποι. Ο ορθόδοξος τρόπος δεν είναι τίποτε άλλο παρά η δια μέσου των αιώνων ερμηνεία που έδωσαν οι …ορθόδοξοι θεολόγοι στις διδαχές του Κυρίου Ημών Ιησού Χριστού. Αλλά ακόμα και αυτές οι διδαχές του Κ.Η.Ι.Χ. είναι δημιούργημα της από στόμα σε στόμα παράδοσης αυτής της διδασκαλίας, και ΟΧΙ σε καμμία περίπτωση αυτή καθαυτή η διδασκαλία του Θεανθρώπου.»\nΤα πράγματα είναι πολύ απλά. Από τις ημέρες του Ιησού Χριστού μέχρι σήμερα υπάρχει μία αδιάκοπη γραμμή, η οποία ξεκινάει\nα) από τον ίδιο τον Ιησού Χριστό και συνεχίζεται με τους Αγίους Αποστόλους, τους Άγιους Πατέρες, τους παλαιότερους και σύγχρονους Αγίους, μέχρι και τους (πραγματικούς και γνήσιους) Γέροντες των ημερών μας.\nΣτον αντίποδα αυτών βρίσκονται\nβ) οι πάσης φύσεως αιρετικοί, πλανεμένοι, ορθοδοξοφανείς, δίγλωσσοι και λαοπλάνοι, oι οποίοι δεν διακατέχονται από το Πνεύμα του Θεού, αλλά από άλλα πνεύματα. Μπορεί βέβαια να εντυπωσιάζουν λίγους ή πολλούς, με τους «σπουδαίους» τίτλους, τις πολλές κατά κόσμον γνώσεις, τις διανοητικές ταχυδακτυλουργίες και τις υψηλές θέσεις τους, αλλά δεν παύουν να είναι φορείς άλλων πνευμάτων και όχι του Πνεύματος του Θεού.\nΟ καθέ ένας, εάν θέλει, είτε αγωνίζεται για να απελευθερώσει την ψυχή του από τα ανθρώπινα πάθη και να γίνει φορέας της Θείας Χάρης (περίπτωση «α)») είτε παραμένει προσκολλημένος σε αυτά (στα ανθρώπινα πάθη) και γίνεται φορέας και σκλάβος άλλων πνευμάτων (περίπτωση «β)»). Αντίστοιχος είναι και ο λόγος του.\nΕλπίζω, ότι τουλάχιστον σε αυτό το σημείο, να σε ικανοποιεί η απάντησή μου.\nΩς συνέχεια του σχολίου “Ταγαράκης Χρήστος 29 February 2016 at 13:14″\nΚαι κάτι ακόμη, για τον Μητροπολίτη Αργολίδος Νεκτάριο και την παρουσίαση βιβλίου του Πάπα Φραγκίσκου\nπ Θ. Ζήσης 28/1/15 ”Απαντηση στον φιλοπαπικο οικουμενιστη μητρ.Αργολιδος Νεκταριο”\nΑπό το9ο Λεπτό\nΓιατί ο Μεσαίωνας δεν ήταν σκοτεινή εποχή 4 seconds ago\nΕπιστολή για τον εκκλησιασμό και την έπαρση της σημαίας 10 seconds ago\nΧρειαζόμαστε εναλλακτική Στρατηγική για Βαλκάνια και Ελληνοτουρκικά 19 seconds ago\nΤηλεοπτικός σταθμός ΣΚΑΙ – 1821, η γένεση ενός έθνους/ κράτους. Τα ημαρτημένα – πέμπτη εκπομπή 28 seconds ago\n"Τελειώνουν" τον Στόλο… Γιατί; 38 seconds ago\nΓια το 1821 και τη σειρά του Σκάι 50 seconds ago\nΗ Άλωση της Τριπολιτσάς, η Βικιπαίδεια και οι Προπαγανδιστές-Λογοκριτές της 1 minute, 2 seconds ago


Πινγκ Πονγκ: Σε ρυθμούς Παγκοσμίου οι Έλληνες διεθνείς - Onsports.gr\nOnSports Team\t24 Απριλίου 2015, 17:06\nΠινγκ Πονγκ: Σε ρυθμούς Παγκοσμίου οι Έλληνες διεθνείς\nΤριακόσιοι αθλητές και 238 αθλήτριες από 100 χώρες ετοιμάζονται να παλέψουν για το καλύτερο δυνατό στο 53ο Παγκόσμιο πρωτάθλημα Πινγκ Πονγκ ατομικών αγωνισμάτων, που αρχίζει την Κυριακή (26/4) στη Σουζού της Κίνας.\nΑνάμεσά τους και πέντε Έλληνες, οι οποίοι σε κόντρα των πολύ δύσκολων καιρών για τον ερασιτεχνικό αθλητισμό, θα κοιτάξουν να τιμήσουν σε μία ακόμα μεγάλη διοργάνωση τη δική τους σκληρή προσπάθεια και τα χρώματα της χώρας. Το πρώτο κομμάτι της ελληνικής αποστολής αναχωρεί αύριο το μεσημέρι με τις αθλήτριες Κατερίνα Τόλιου και Αγγελίνα Παπαδάκη, οι οποίες αρχίζουν τα παιχνίδια τους από την πρώτη ημέρα του πρωταθλήματος, στις 26 Απριλίου. Μαζί τους θα βρίσκονται ο ομοσπονδιακός τεχνικός Κώστας Βατσακλής και ο πρόεδρος της Ε.Φ.Ο.Επ.Α. Μανώλης Κολυμπάδης. Θα φτάσουν μέσω Μόσχας στη Σαγκάη κι από εκεί θα μεταβούν με τα πούλμαν των διοργανωτών στην πόλη διεξαγωγής των αγώνων. Τις αντίστοιχες πτήσεις θα κάνουν την Παρασκευή και οι αθλητές Καλλίνικος Κρεάνγκα, Παναγιώτης Γκιώνης και Κώστας Παπαγεωργίου.\nΤα κορίτσια ολοκλήρωσαν το πρωί την προετοιμασία τους σε ελληνικό έδαφος και αύριο θα πληροφορηθούν τις κληρώσεις τους στα προκριματικά γκρουπ. Ο αρχικός τους στόχος είναι να περάσουν στον 1ο γύρο του απλού και δεν θα είναι εύκολος, δεδομένο ότι μετά τα γκρουπ προβλέπεται και νοκ άουτ παιχνίδι. Οι 238 αθλήτριες, που πρόκειται ν’ αγωνιστούν στη Σουζού προέρχονται από 78 χώρες. Η Τόλιου και η Παπαδάκη, που εκτός από την παρουσία τους στα διασυλλογικά πρωταθλήματα της Γαλλίας και της Ιταλίας αντίστοιχα, δοκίμασαν φέτος τις δυνάμεις τους και σε διεθνή όπεν, θα πάρουν μέρος και στα δύο αγωνίσματα του διπλού. Θα παίξουν μαζί στο διπλό γυναικών, ενώ στο διπλό μικτό η Τόλιου θα συγκροτήσει δίδυμο με τον Γκιώνη και η Παπαδάκη με τον Κρεάνγκα. Η πρώτη ημέρα των αγώνων περιλαμβάνει και τα προκριματικά του διπλού.\n«Στόχος μας είναι η είσοδος στο ταμπλό. Είδαμε ποιες παίκτριες θα είναι σε αυτή τη διαδικασία και πιστεύω ότι με μία καλή κλήρωση μπορούμε και οι δύο να προχωρήσουμε. Έχουμε κάνει αρκετά καλή προετοιμασία και θεωρώ ότι είμαστε έτοιμες να πραγματοποιήσουμε αξιόλογη παρουσία», τόνισε η Παπαδάκη, που στάθηκε και στην εμπειρία των αγώνων του διπλού μικτού λόγω της συνεργασίας με τους κορυφαίους πρεσβευτές του ελληνικού πινγκ πονγκ. «Νομίζω πως έχουμε παράδοση καλών εμφανίσεων στα διπλά και τώρα το κίνητρό μας για να κάνουμε κάτι ουσιαστικό είναι ακόμα μεγαλύτερο. Στο μικτό θα δοκιμάσουμε ξεχωριστή εμπειρία, καθώς εγώ παίζω πρώτη φορά με τον Καλλίνικο και η Κατερίνα πρώτη φορά με τον Παναγιώτη. Δεν ξέρω που μπορούμε να φτάσουμε αλλά με τέτοιους συμπαίκτες παίρνουμε ψυχολογική ώθηση».\nΣτα 20 χρόνια της η Τόλιου έχει ήδη σημαντική εμπειρία από διεθνείς διοργανώσεις και τώρα θα πάρει πρώτη γεύση και από αγώνες στη …χώρα του πινγκ πονγκ. «Ναι, πάω πρώτη φορά στην Κίνα και το περιμένω πως και πως. Θα είναι και η πρώτη μου συμμετοχή σε Παγκόσμιο πρωτάθλημα ατομικών αγωνισμάτων στη μεγάλη κατηγορία. Στο Παγκόσμιο των νεανίδων παλαιότερα είχα περάσει στο κυρίως ταμπλό, εύχομαι να κάνω το ίδιο και σε επίπεδο γυναικών. Τα παιχνίδια στη Γαλλία με έχουν βοηθήσει πολύ και αγωνιστικά και ψυχολογικά και παρότι έχασα πρόσφατα κάποιες προπονήσεις γιατί ήμουν άρρωστη, πιστεύω ότι είμαι στην κατάλληλη κατάσταση», δήλωσε η σημερινή πρωταθλήτρια Ελλάδας του απλού γυναικών.


Τεχνική υποστήριξη H/Y\nΟι υπηρεσίες που προσφέρουμε είναι αναλυτικά οι παρακάτω:\nΣύνδεση στο internet - Παραμετροποίηση Modem/Router - Ρύθμιση Email\nΗ σύνδεση με το internet μπορεί να γίνει με διάφορους τρόπους. Στις περισσότερες περιπτώσεις χρησιμοποιείται η τηλεφωνική γραμμή, απλή ή ISDN. Με την σύνδεση με ADSL (είτε η γραμμή είναι απλή είτε ISDN) η σύνδεση με το internet είναι συνεχής. Επίσης οι δυνατές ταχύτητες ξεκινούν από τα 2048kbs και φτάνουν έως και 23048 περίπου πάντα ανάλογα με την απόσταση σας από το DSLAM της περιοχής σας.\nΕμείς μπορούμε να σας συμβουλέψουμε σχετικά με τις δυνατές λύσεις που έχετε και το κόστος της κάθε λύσης. Φυσικά αναλαμβάνουμε όλες τις διαδικασίες: αγορά και σύνδεση εξοπλισμού, ρύθμιση υπολογιστή, παραμετροποίηση τοπικού δικτύου. Φροντίζουμε για τη σύνδεση όσων υπολογιστών έχετε (δείτε και τις υπηρεσίες δικτύωσης) και ασφαλίζουμε τους υπολογιστές σας ενάντια σε επικίνδυνα προγραμμάτα. Τέλος, μπορούμε να σας εκπαιδεύσουμε στη χρήση του internet.\nΑναβάθμιση υπολογιστή, μεταφορά αρχείων και ρυθμίσεων\nΑν ο υπολογιστής σας είναι παλιός ή απλά δε σας εξυπηρετεί πλέον μπορούμε να τον αναβαθμίσουμε. Θα σας ενημερώσουμε ποια εξαρτήματα συνιστούμε να αλλάξετε και έπειτα, αν θέλετε, θα τα προμηθευτούμε από κατάστημα της προτίμησή σας. Αφού εγκαταστήσουμε τα νέα μέρη θα ελέγξουμε τον υπολογιστή για τυχόν προβλήματα. Σε περίπτωση που άλλαξε ο σκληρός δίσκος (οπότε πιθανότατα θα χρειαστεί επανεγκατάσταση του λειτουργικού σας συστήματος) σας βοηθάμε να κρατήσετε τις ρυθμίσεις, τα προγράμματα και τα αρχεία που είχατε πριν εφόσον αυτό είναι εφικτό (δεν υπάρχει μη-ανεστρέψιμη βλάβη στον δίσκο).\nΟι ιοί, τα spyware / adware και οι dialers είναι προγράμματα που δημιουργούν ποικίλα προβλήματα στη λειτουργία του υπολογιστή. Η εγκατάστασή τους γίνεται συνήθως χωρίς την πραγματική συγκατάθεση του χρήστη, είτε λόγω κάποιου προβλήματος ασφαλείας των Windows είτε εξαπατώντας τον χρήστη υποδυόμενα άλλο πρόγραμμα. Εμείς μπορούμε να ελέγξουμε για τέτοια προγράμματα και αν βρεθούν να τα απομακρύνουμε, κάνοντας τον υπολογιστή σας και πάλι γρήγορο. Φροντίζουμε να μη σβηστούν δικά σας αρχεία ενώ ταυτόχρονα ασφαλίζουμε τον υπολογιστή σας ώστε να μην έχετε ξανά τέτοια προβλήματα.\nΔιόρθωση βλαβών & Τεχνικός έλεγχος\nΑν ο υπολογιστής σας παρουσιάζει δυσλειτουργίες, θα πραγματοποιήσουμε τεχνικούς ελέγχους ώστε να εντοπίσουμε την αιτία του προβλήματος και αν ευθύνεται το υλικό (π.χ. η μνήμη ή η τροφοδοσία) ή κάποιο πρόγραμμα. Σε κάθε περίπτωση θα προβούμε στα αναγκαία βήματα για τη διόρθωση της βλάβης. Κάποιες συνηθισμένες δυσλειτουργίες είναι: ο υπολογιστής αργεί να ανοίξει, τα προγράμματα καθυστερούν πολύ ή δεν ανοίγουν, μηνύματα λάθους εμφανίζονται χωρίς συγκεκριμένο λόγο, αναίτιες επανεκκινήσεις του υπολογιστή κ.α..\nΑν στον υπολογιστή σας έχετε δεδομένα που δεν θέλετε να χάσετε (έγγραφα κειμένου, φωτογραφίες κλπ) τότε πρέπει να κρατάτε αντίγραφα ασφαλείας (backup). Εμείς θα σας προτείνουμε μια λύση που να ταιριάζει στις ανάγκες σας (π.χ. εγγραφή σε CD / DVD ή χρήση εξωτερικού δίσκου) και θα την αυτοματοποιήσουμε ώστε με εύκολο τρόπο να παίρνετε αντίγραφα ασφαλείας.\nΜπορείτε να μας συμβουλευτείτε για οτιδήποτε θέλετε να αγοράσετε. Μπορούμε να φτιάξουμε μια σύνθεση υπολογιστή ανάλογα με τις ανάγκες σας ή να σας προτείνουμε περιφερειακά που θα διευκολύνουν τη δουλειά σας. Αναλαμβάνουμε την έρευνα αγοράς και σας παρουσιάζουμε τα αποτελέσματα με συγκεκριμένες προτάσεις, καταστήματα και τιμές. Καθώς δεν πουλάμε υπολογιστές, ούτε αντιπροσωπεύουμε κάποια μάρκα, τα κριτήριά μας είναι άκρως αντικειμενικά.\nΑν έχετε σύνδεση DSL, μπορούμε να σας προσφέρουμε βοήθεια χωρίς να έρθουμε στο χώρο σας. Αυτό γίνεται με την χρήση ενός ειδικού προγράμματος απομακρυσμένης διαχείρισης υπολογιστή (χειριζόμαστε τον υπολογιστή σας από μακριά, ενώ εσείς παρακολουθείτε τι ακριβώς κάνουμε). Σε περίπτωση λοιπόν που προτιμάτε να γίνει έτσι η παροχή βοήθειας, δεν έχετε παρά να μας το ζητήσετε.


ΡΗΧΟΙ ΕΠΙΦΑΝΕΙΑΚΟΙ ΚΑΙ ΚΟΥΦΙΟΙ ΑΝΘΡΩΠΟΙ. - Πατήρ Θανάσιος Μάργαρης\nΚείμενα / ΡΗΧΟΙ ΕΠΙΦΑΝΕΙΑΚΟΙ ΚΑΙ ΚΟΥΦΙΟΙ ΑΝΘΡΩΠΟΙ.\nΈνας ρηχός νους δεν μπορεί ποτέ να γνωρίσει μεγάλα βάθη.\nΤι σημαίνει να είναι κανείς ρηχός; Ουσιαστικά σημαίνει εξάρτηση. Να εξαρτιέσαι από το να σου τονώνουν το ηθικό, να εξαρτιέσαι από εξωτερικές προκλήσεις, να εξαρτιέσαι από άλλους, να εξαρτιέσαι ψυχολογικά από ορισμένες αξίες, από ορισμένες εμπειρίες, από ορισμένες αναμνήσεις.\nΌταν επιπλέεις στην επιφάνεια, αγνοείς πάντα το βάθος. Οι άνθρωποι που χαρακτηρίζονται επιφανειακοί αγνοούν στην πραγματικότητα τον εαυτό τους. Δεν τον σέβονται κι έχουν στενή ορατότητα. Ασχολούνται πάντα με το περιτύλιγμα και ποτέ με το περιεχόμενο.\nΟι άνθρωποι αυτοί δεν καταφέρνουν να κάνουν την παραμικρή αυτοκριτική. Κρίνουν με ύποπτη ευκολία τους υπόλοιπους κι είναι εξαιρετικά επιεικείς με τα δικά τους λάθη. Αποδέχονται μ’ επιπολαιότητα την κάθε παράλογη κολακεία που τους κρατάει στον αφρό της ματαιότητας, χωρίς ποτέ να εμβαθύνουν και να πλησιάσουν στον πυθμένα της ουσίας.\nΑν ξέρεις ότι είσαι επιφανειακός, ρηχός, αν έχεις επίγνωση της ρηχότητας σου και παρατηρήσεις όλη της τη δράση χωρίς να κρίνεις, χωρίς να καταδικάζεις, τότε γρήγορα θα δεις ότι η ρηχότητα σου θα έχει εξαφανιστεί εντελώς, χωρίς εσύ να κάνεις τίποτα γι αυτήν.\nΤο βάθος, έρχεται πρώτον κατ’ επιλογήν και δεύτερον με την καλλιέργεια του εαυτού σου. Οι άνθρωποι με βάθος συναισθημάτων, με ουσία στο λόγο τους, με ντομπροσύνη κι εντιμότητα, με σεβασμό στα συναισθήματα του άλλου, με πλούτο εμπειριών, γνώση και διάθεση να στη μεταδώσουν φαίνονται, τους μυρίζεις από χιλιόμετρα. Άλλο αν εσύ, σκαλώνεις με επιφανειακούς τύπους .\nΤο ερώτημα εδώ είναι το που ψάχνουμε να βρούμε ανθρώπους με βάθος..\nΣτον τύπο που χαλβαδιάζει συνέχεια και δεν έχει πιάσει μια σοβαρή συζήτηση στη ζωή του; Μήπως ψάχνεις βάθος σ’ εκείνους που ασχολούνται με τις ζωές των άλλων, λες και δεν έχουν δική τους ή μήπως σ’ αυτούς που όλη μέρα είναι αραλίκι, τσίχλα, καφές, τηλεόραση και ίντερνετ;\nΟι άνθρωποι σήμερα κυκλοφορούν με περιτύλιγμα, δεν είναι ο εαυτός τους, δεν λένε αυτά που σκέφτονται και πολύ περισσότερο δεν πράττουν αυτά που θέλουν. Άνθρωποι κενοί, ρηχοί, κούφιοι άνθρωποι με χρυσό περιτύλιγμα. Βάζουμε τις μάσκες ο καθένας κάθε πρωί και κυκλοφορούμε, πάμε στις δουλειές μας, συναντάμε τους φίλους πάντα φορώντας αυτή την απαίσια μάσκα του κλόουν με το πλατύ χαμόγελο. Προσποιούμαστε ότι όλα είναι καλά! Και όμως κάθε βράδυ που βγαίνει αυτή η μάσκα κάποιοι από εμάς κοιτώντας τον εαυτό τους στον καθρέφτη αναρωτιούνται. Γιατί να φοράμε μάσκες, γιατί να υπάρχει περιτύλιγμα, γιατί τόση υποκρισία;\nΟι άνθρωποι είναι τόσο κοντά πλέον, όμως πολλές φορές δεν επικοινωνούν, υψώνουν τον τόνο της φωνής εκνευρίζονται εύκολα, φωνάζουν σαν υστερικοί προσδοκώντας να τους ακούσει ο άλλος. Μα δε φταίει ότι δεν ακούει ο διπλανός μας και συνομιλητής μας, αλλά ότι δε μας καταλαβαίνει. Κάποτε ο πύργος της Βαβέλ δεν μπορούσε να χτιστεί γιατί δεν υπήρχε συνεννόηση και επικοινωνία. Έτσι και σήμερα εμπόδιο είναι η ασυνεννοησία που επικρατεί σε κάθε μορφή σχέσεων, προσωπική έως επαγγελματική.\nΚαι είναι αυτό το χρυσό λουλουδάτο φανταχτερό περιτύλιγμα που όταν το αφαιρέσεις δεν βλέπεις τίποτα μέσα. Και όμως ακόμα και σε μια κοινωνία κρίσης προωθούνται τέτοια πρότυπα, οι φελλοί εξιδανικεύονται και επιπλέουν, και εσύ διανοούμενε, αγωνιστή και βιοπαλαιστή αναρωτιέσαι: Αξίζει να ζεις για μια ιδέα; Αξίζει να καλλιεργείς τα χωράφια του μυαλού σου; Αξίζει να αναζητάς αλήθειες μες στο ψέμα; Να βρέχεσαι στην καταιγίδα; Να πετάς τη μάσκα της υποκρισίας να κοιτάς τον καθρέφτη και να λες είμαι αυτός και μου αρέσω; Αξίζει να λες όχι όταν όλοι οι άλλοι λένε ναι; Να ξαγρυπνάς όταν οι άλλοι κοιμούνται; Να αδιαφορείς για τους δήθεν, να συμπονάς τους κακούς γιατί είναι πάνω από τις δυνάμεις τους η κακία; Αξίζει να ζεις για ένα όνειρο;\nΣε καλώ να ζήσεις αυτό το όνειρο σταματώντας να ασχολείσαι με ρηχούς ανθρώπους και με ανθρώπους που δεν έχουν σοφία και γίνε εσύ ο άνθρωπος με βάθος και σοφία.\nΕάν εμείς οι άνθρωποι δεν συνειδητοποιήσουμε ότι έχουμε άγνοια, αυτό θα χεις σαν αποτέλεσμα να παραμένουμε ρηχοί.\nΝα εξερευνούμε τον εσωτερικό μας κόσμο, όπου βρίσκονται όλα όσα χρειαζόμαστε για να ζήσουμε με πληρότητα.\nΝα είμαστε ειλικρινείς με τον εαυτό μας και με τους άλλους.\nΝα ζούμε έχοντας συνείδηση των πράξεών μας και των συνεπειών τους.\nΝα είμαστε συνεπείς στη φύση μας, χωρίς να προσπαθούμε να φαινόμαστε κάτι που δεν είμαστε.\nΗ ρηχότητα των ανθρώπων μπορεί να εξαλειφθεί μόνο με την παιδεία. Όταν γνωρίσεις τον εαυτό σου και τον διορθώσεις, τότε μόνο μπορείς ν’ ασχοληθείς με τους άλλους. Όσοι αγαπούν βαθιά τον εαυτό τους, θ’ αφουγκραστούν και θα σεβαστούν τις βαθύτερες ανάγκες του.\nΜην ψάχνεις τη γνώση στην επιφάνεια της θάλασσας των πληροφοριών. Θα τη βρεις μόνο βαθιά, στον πάτο, εκεί απ’ όπου ξεκινάνε όλα.


Η Χρύσα Κατσαρίνη είναι η απόδειξη πως μας αρέσουν οι γυναίκες με χιούμορ - RatPack.gr\nINTERVIEWS | 23/07/2020\nΌποιος δεν γνωρίζει την κυρία Χρύσα Κατσαρίνη καλά θα κάνει να δώσει άμεσα βάση και να μορφωθεί γρήγορα προτού αρχίσουμε να τρελαινόμαστε ομαδικώς. Ποιος δεν έχει δει το ΧΙΚ! και το ΑΟΥΤΣ! στο YouTube; Ποιος δεν έχει ακούσει έστω και μία φορά την φωνούλα της η οποία μετατρέπει απλές και καθημερινές κουβέντες στα πιο καλόγουστα και έξυπνα αστεία της εποχής μας;\nΑν είσαι ένας από αυτούς καλά θα κάνεις να διαβάσεις παρακάτω.\nΗ Χρύσα Κατσαρίνη είναι μία από τις πιο ταλαντούχες και πλέον καταξιωμένες κωμικούς στην Ελλάδα, μας έχει προσφέρει άφθονο γέλιο τόσο με τα βίντεο της στο ίντερνετ όσο και με τις ζωντανές της εμφανίσεις ανά την Ελλάδα.\nΕίναι η γυναίκα που κυριολεκτικά ανέστησε το stand up comedy και του έδωσε μία ιδιαίτερη χροιά και φωνή με την οποία όλοι εμείς εκεί έξω μπορέσαμε να ταυτιστούμε πλήρως. Μέσα από το κανάλι του Comedy Lab στο YouTube την αγαπήσαμε και την βάλαμε για πάντα μέσα στη καρδιά μας. Επίσης θέλουμε να ευχαριστήσουμε τον ίδιο τον Eddie Murphy ο οποίος ήταν η έμπνευση για να ξεκινήσει η Χρύσα να κάνει κωμωδία.\nΑς αφήσουμε όμως τη Χρύσα να μας τα πει η ίδια όπως ξέρει να το κάνει τόσο καλά:\nΚαι τώρα που γνωριστήκαμε καλύτερα ας πάμε λίγο και στις πιο κάφρικες λεπτομέρειες της συνέντευξης. Η Χρύσα απλά δίνει ρέστα στο δεύτερο μέρος και μας τρελαίνει. Έχει φάει δίκαννο η Χρύσα; Τι κάνει όταν έρχεται το delivery; Τα είχε ποτέ με μεταλλά; Ποια είναι η πιο ντροπιαστική της στιγμή στη σκηνή; Ποια είναι η πιο καίρια συμβουλή που θα έδινε σε έναν σημερινό άνδρα;\nΟι απαντήσεις της, όπως ήδη θα έχεις καταλάβει, δεν είναι οι συνηθισμένες:


en:Κάτοχοι:My SEAT:Navigation:Tarraco Navi System Plus GR/EL\nΤο SEAT σας Tarraco Navi System Plus\nΕνημερώστε το SEAT Navi System Plus.\nΒεβαιωθείτε ότι έχετε την πιο πρόσφατη ενημέρωση χαρτών για το σύστημα πλοήγησής του SEAT Tarraco σας. Η ενημέρωση του λογισμικού πλοήγησης του sat nav της SEAT θα προσφέρει στο σύστημά σας τις πιο πρόσφατες ενημερώσεις σχετικά με νέες οδούς, δρομολόγια και σημεία ενδιαφέροντος στη χώρα σας.\nΠαρακαλούμε ελέγξτε τον τετραψήφιο αριθμό 0189, (μπροστά από τον τοπικό κωδικό, ή ECE σε αυτή την περίπτωση), στο ίδιο μέρος στο σύστημα πλοήγησης.\nΕάν ο αριθμός σας είναι ο ίδιος ή χαμηλότερος από 0189, το σύστημα πλοήγησης του αυτοκινήτου σας είναι απαρχαιωμένο. Σε αυτή την περίπτωση, συνιστούμε να ενημερώσετε τα δεδομένα πλοήγησης του Tarraco σας. Μπορείτε να κατεβάσετε άμεσα το πλήρες σετ δεδομένων.


Spartorama | 29 Μαΐου 1453: «Σώπασε κυρά Δέσποινα και μη πολυδακρύζεις, πάλι με χρόνους με καιρούς, πάλι δικά μας θα ‘ναι»\nΠηγή 29/05/2018 Εκτύπωση Ιστορία\nΠοιος μπορεί να περιγράψει τις κραυγές και τα βογκητά των τραυματιών και στα δύο στρατόπεδα; Ο θόρυβος και οι φωνές τους έφταναν μέχρι τον ουρανό. Μερικοί από τους δικούς μας, που έβλεπαν τους εχθρούς να υποφέρουν, τους φώναζαν: «Τι κάνετε συνεχώς επιθέσεις, αφού δεν μπορείτε να μας νικήσετε;» Εκείνοι τότε, προσπαθώντας να δείξουν τη γενναιότητα τους, ανέβαιναν πάλι στις σκάλες. Οι πιο τολμηροί σκαρφάλωναν στους ώμους των άλλων και οι επόμενοι τους μιμούνταν, για να μπορέσουν να φτάσουν στην κορυφή του τείχους.


Σε «ομηρία» τα αγροτικά προϊόντα της Ηλείας - Μυρώνια Ηλείας\nHome » ΗΛΕΙΑ » Σε «ομηρία» τα αγροτικά προϊόντα της Ηλείας\n6/13/2018 06:53:00 μ.μ.\n«Φρένο» στην εξαγωγική δυναμική των περιζήτητων στο εξωτερικό αγροτικών προϊόντων της Ηλείας, όπως είναι η φράουλα, το καρπούζι και το ελαιόλαδο, βάζει το ελλιπές οδικό δίκτυο, η απουσία του σιδηρόδρομου, αλλά και ο αποκλεισμός του νομού από τους άλλους μεγάλους οδικούς άξονες της χώρας.\nΧαρακτηριστικό παράδειγμα για να κατανοήσει κανείς τις συνθήκες που επικρατούν και επιβαρύνουν ένα από τα πιο δυναμικά προϊόντα της Ηλείας, αποτελεί το καρπούζι που την περίοδο που διανύουμε έχει μεγάλη ζήτηση σε Ελλάδα και Ευρώπη.\nΑν και η ποιότητα, αλλά και η ποσότητά του είναι πολύ καλή, εντούτοις το υψηλό κόστος μεταφοράς «κόβει» τα φτερά σε πολλούς παραγωγούς, οι οποίοι χάνουν πελάτες λόγω των συνθηκών μεταφοράς.\nΌπως καταγγέλλουν οι παραγωγοί, το κόστος ενός φορτηγού για μεταφορά π.χ. προς Γερμανία είναι πολύ υψηλό, καθώς οι μεταφορικές δεν έχουν να φέρουν στην Ελλάδα κάτι από Γερμανία και τα φορτηγά τους επιστρέφουν κενά.\nΕπιπλέον, το κόστος επιβαρύνεται από την υψηλή τιμή των καυσίμων και όλα αυτά τη στιγμή που οι Ευρωπαίοι πιέζουν για μείωση τιμών.\n«Θα μπορούσε το καρπούζι να έδινε στον παραγωγό ένα αξιοπρεπές εισόδημα για να ζήσει την οικογένειά του.\nΔυστυχώς, η χώρα μας δεν είναι καθόλου ανταγωνιστική, εξαιτίας του αυξημένου καλλιεργητικού κόστους, αλλά και τους κόστους μεταφοράς που είναι δυσβάσταχτο.\nΈχουμε ένα τόσο καλό ποιοτικό προϊόν και δεν μπορούμε να το προωθήσουμε σωστά, γιατί η Ηλεία είναι αποκομμένη από τους μεγάλους αυτοκινητόδρομους.\nΟ ανταγωνισμός υπαγορεύει την πραγματοποίηση γρήγορων παραδόσεων με το μικρότερο δυνατό κόστος. Πώς θα γίνει αυτό;» αναρωτιέται ο Νίκος Κρίγκος, παραγωγός στην Αμαλιάδα.\nΑπό την πλευρά του, ο παραγωγός από τα Δουνέικα Ηλείας, Ανδρέας Ψαχούλιας, τονίζει πως υπάρχει μεγάλη έλλειψη φορτηγών για τη μεταφορά των καρπουζιών λόγω αυξημένου κόστους πετρελαίου και έλλειψης επιστρεφόμενου φορτίου.\n«Το κόστος ενός φορτηγού για μεταφορά προς Γερμανία έχει φτάσει τα 3.700 ευρώ, ενώ την προηγούμενη χρονιά τα μεταφορικά ήταν γύρω στα 3.000 ευρώ.\nΤο κόστος για τη μεταφορά στην Ουγγαρία είναι 1.600 ευρώ, τώρα το ανεβάζουν στα 2.500 ευρώ. Όπως είναι φυσικό, το υψηλό μεταφορικό κόστος επιβαρύνει εμάς. Αν υπήρχε το τρένο, το κόστος θα μειωνόταν στο μισό».\nΝα σημειώσουμε ότι η Ηλεία είναι ο μοναδικός νομός στην Ελλάδα που δεν έχει συνδεθεί με το δίκτυο των σύγχρονων κλειστών αυτοκινητόδρομων της χώρας.\nΟ πρόεδρος Επιμελητηρίου Ηλείας, Κωνσταντίνος Νικολούτσος, έχει καταθέσει τόσο στην Περιφέρεια Δυτικής Ελλάδας όσο και στα αρμόδια υπουργεία, προτάσεις για να βγει ο νομός από τον αποκλεισμό που βιώνει.\nΠαράλληλα, έχει υπογραμμίσει ότι ο εκσυγχρονισμός και η αναβάθμιση του συστήματος υποδομών, μεταφορών και υπηρεσιών logistics αποτελεί μονόδρομο για την υιοθέτηση ενός μοντέλου ανάπτυξης.


Η μεταναστευτική κρίση ακυρώνει τα «soft borders» – Georgios Protopapas\nΗ μεταναστευτική κρίση προκαλεί σοβαρές γεωπολιτικές αλλαγές στην Ευρώπη και θέτει σε αμφισβήτηση την πολιτική των «soft borders» που παραπέμπει στα ανοιχτά σύνορα, δηλαδή την ελεύθερη διακίνηση προσώπων και εμπορευμάτων σε κράτη – μέλη της Ευρωπαϊκής Ενωσης (ΕΕ) και τις διασυνοριακές συμφωνίες μεταξύ γειτονικών κρατών.\nΟι ανεξέλεγκτες μεταναστευτικές ροές από τη Μέση Ανατολή έδωσαν την αφορμή σε κυβερνήσεις κρατών να κλείσουν τα σύνορά τους με στόχο τον περιορισμό εισόδου των προσφύγων. Το μεταναστατευτικό έχει προκαλέσει ισχυρούς κραδασμούς στο εσωτερικό της Ευρωπαϊκής Ενωσης καθώς κάποια κράτη –μέλη αμφισβητούν τη Συνθήκη Σένγκεν, επιδιώκουν μια πιο αυστηρή μεταναστευτική πολιτική και επιθυμούν την ενίσχυση της ασφάλειας των εθνικών τους συνόρων.\nΟι μαζικές εισροές των προσφύγων από τα τουρκικά παράλια στα ελληνικά νησιά με τελικό προορισμό κάποιες ευρωπαϊκές μεγαλουπόλεις επέφεραν πολυσύνθετες επιπτώσεις στην περιοχή της νοτιοανατολικής Ευρώπης. Το κλείσιμο της αποκαλούμενης «Βαλκανικής Οδού» επηρεάζει την ελεύθερη μετακίνηση μεταξύ πολιτών περιοχών γειτονικών κρατών αλλά και ακυρώνει και σχεδιασμούς για μεγάλες οικονομικές ενοποιήσεις περιοχών. Το σφράγισμα των συνόρων της Ουγγαρίας με τη Σερβία προκαλεί παρενέργειες στη διέλευση της ουγγρικής μειονότητας της σερβικής Βοΐβοντίνα προς την Ουγγαρία αλλά και αναστέλλει και τις όποιες φιλοδοξίες για μια διασυνοριακή οικονομική ένωση της Αλβανίας με τις αλβανόφωνες περιοχές των δυτικών Βαλκανίων (Κόσσοβο, Σκόπια).\nΗ μεταναστευτική κρίση που μαστίζει την Ευρώπη προκαλεί φόβο, ένα συναίσθημα που αποτελεί αποσταθεροποιητικό παράγοντα για τα ανοιχτά σύνορα της ΕΕ και που υπονομεύει την αρχή της αλληλεγγύης και τη συλλογική δράση. Οι εισροές προσφύγων σε συνδυασμό με την απειλή της ισλαμικής τρομοκρατίας οδήγησαν κυβερνήσεις να καταφύγουν σε αυστηρά μέτρα φύλαξης των εθνικών τους συνόρων ακόμη και αν αυτό σημαίνει αμφισβήτηση της Συνθήκης Σένγκεν. Την ενίσχυση των εθνικών συνόρων με στρατιωτικές και αστυνομικές δυνάμεις για την αποτροπή των μεταναστευτικών ροών προωθούν ευρωσκεπτικιστικοί κύκλοι.\nΗ Συνθήκη Σένγκεν βρίσκεται από το ξέσπασμα της μεταναστευτικής κρίσης στο στόχαστρό τους. Ο εθνικιστής πρωθυπουργός της Ουγγαρίας Βίκτορ Ορμπάν θα περιοδεύσει σε πρωτεύουσες της ΕΕ για να παρουσιάσει ένα σχέδιο δέκα σημείων για την προστασία των εξωτερικών συνόρων της ΕΕ και την ελεύθερη διακίνηση προσώπων και εμπορευμάτων εντός αυτής, που αποκαλείται «Σένγκεν 2.0».\nΟ Ορμπάν παρουσίασε την πρότασή του σε συνεδρίαση της Διεθνούς Κεντρώων Δημοκρατών (CDI) στη Λισαβόνα. Θεωρεί το σχέδιο του αναγκαίο διότι κρίνει ως «λανθασμένη» την πρόταση της Ευρωπαϊκής Επιτροπής για τη διαχείριση της μεταναστευτικής κρίσης. Η «Σένγκεν 2.0». θα παρουσιαστεί κυρίως στις χώρες του Visegrad (Ουγγαρία, Τσεχία, Σλοβακία και Πολωνία) καθώς και σε άλλες ευρωπαϊκές πρωτεύουσες. Ο Ορμπάν επιδιώκει να καταστήσει σαφές στα κράτη – μέλη της ΕΕ ότι δεν είναι αποδεκτό κάποιος μέσα Βρυξέλλες (Ευρωπαϊκή Επιτροπή) να αποφασίσει ότι τα κράτη- μέλη της ΕΕ πρέπει να επιλύσουν τα δημογραφικά και οικονομικά τους προβλήματα μέσω της μετανάστευσης.\nΠαράλληλα η εμπλοκή του NATO στο Αιγαίο για τον περιορισμό των προσφυγικών ροών από την Τουρκία εγείρει και κάποιες ανησυχίες μήπως επεκταθεί ο ρόλος του με αφορμή το μεταναστευτικό. Η Ατλαντική Συμμαχία ενδέχεται να κρίνει σε μια περίπτωση σοβαρής συνοριακής κρίσης στην περιοχή της νοτιοανατολικής Ευρώπης ότι πρέπει να εμπλακεί με στόχο την επιβολή της ασφάλειας ώστε να μην αποσταθεροποιηθεί η ευρύτερη περιοχή, δηλαδή θα επέλθει μια στρατικοποίηση των συνόρων υπό την επίβλεψη της.\nΗ μεταναστευτική κρίση έχει αρχίσει ήδη να υπονομεύει την ευρωπαϊκή ολοκλήρωση και να αμφισβητεί τα επιτεύγματά της (Συνθήκη Σένγκεν). Το προσφυγικό, η ισλαμική τρομοκρατία και η χρηματοπιστωτική κρίση δοκιμάζουν τις αντοχές των κρατών –μελών απέναντι στο ευρωπαϊκό οικοδόμημα. Αν δεν υπάρξει μια ψύχραιμη και συλλογική αντιμετώπιση εγκυμονεί ο κίνδυνος να δημιουργηθούν προϋποθέσεις για αποδυνάμωση της ΕΕ και αποχώρησης κρατών – μελών με αποτέλεσμα να μετατραπεί η ευρωπαϊκή ήπειρος σε σύγχρονο «φρούριο-κράτος».\nPosted on April 29, 2016 June 18, 2016 by George ProtopapasPosted in EUROPETagged προσφυγικό, Βίκτορ Ορμπάν, Βαλκανικής Οδού, Βοΐβοντίνα, Ευρωπαϊκής Ενωσης, Ευρώπη, Ουγγαρία, Συνθήκη Σένγκεν, ισλαμική τρομοκρατία, μεταναστευτική κρίση.\nPrevious Previous post: Το μεταναστευτικό «εντάσσει» τα δυτικά Βαλκάνια στην Ευρωπαϊκή Ενωση\nNext Next post: Το κλείσιμο της Ηλεκτρονικής , «μπλακάουτ» των ελληνικών επιχειρήσεων ;


Τα 7 αρχέγονα αρχέτυπα της αφύπνισης - Εναλλακτική Δράση\nΥπάρχουν βέβαια πολλές πιθανότητες να είστε ένας ήρωας που έχει νικήσει όλα τα τέρατα που αναδύθηκαν μέσα από τον πιο σκοτεινό του εαυτό και που αφού αφάνισε τους κακούς και είδε τον κόσμο όπως πραγματικά είναι, επέστρεψε στην πατρίδα του πιο σοφός και πιο συνειδητοποιημένος από ποτέ. Υπάρχουν κυριολεκτικά χιλιάδες αρχέτυπα τα οποία χρησιμοποιούμε για να εξελιχτούμε πνευματικά, 7 όμως από αυτά είναι τόσο συνηθισμένα που είναι χρήσιμο να τα κατανοήσουμε.\nO Carl Jung και ο Joseph Campbell περιέγραψαν τα αρχετυπικά μοτίβα που χρησιμοποιούμε όταν εκφραζόμαστε. Ίσως θεωρήσετε ότι πρόκειται για μύθους ή ιστορίες που λέμε στον εαυτό μας προκειμένου να βιώσουμε την εμπειρία της ζωής.\nΟ Campbell περιγράφει το ταξίδι του «ήρωα/ηρωίδας» ως κάτι που όλοι πρέπει να κάνουμε προκειμένου να διαχωρίσουμε τον «συνηθισμένο κόσμο» από τον εαυτό μας και να θυσιαστούμε για να διορθώσουμε τις αδικίες που παρατηρούμε στον κόσμο. Μέσω αυτής της ενσάρκωσης ανταποκρινόμαστε σε ένα «κάλεσμα στην περιπέτεια» προκειμένου να ξεκινήσουμε αυτό το ταξίδι, αλλά στην πραγματικότητα διερευνούμε τι μπορούμε να μάθουμε από τον εαυτό μας.\nΟ Ήρωας αποτελεί το πρώτο από τα 7 αρχέτυπα. Είναι ο πρωταγωνιστής. Χωρίς αυτόν, η ιστορία είναι καταδικασμένη να αποτύχει, όπως άλλωστε και η εμπειρία της ζωής μας. Αν και ορισμένοι θα υποστηρίξουν ότι ο μονομύθος δεν αρκεί για να περιγράψει όλους τους χαρακτήρες μέσα στο παιχνίδι της ζωής, σίγουρα είναι χρήσιμο για την κατανόηση του ότι όλοι παίζουμε έναν ρόλο και του ότι μπορούμε να επιλέξουμε κάποιον διαφορετικό τόσο εύκολα όσο αν αλλάζαμε κοστούμι σε ένα έργο του Σαίξπηρ.\nΜε λίγα λόγια, παρακάτω περιγράφονται τα 7 αρχέγονα αρχέτυπα στα οποία όλοι παίζουμε κάποιο ρόλο (μέσα από χιλιάδες δυνατότητες). Σε πολλές περιπτώσεις, άλλοι παίζουν επίσης τον δικό τους ρόλο, κι έτσι καταφέρνουμε να συνεχίσουμε το ταξίδι της ζωής:\nΟ Ήρωας (Ηρωίδα) βρίσκεται παντού. Υπάρχει σε κάθε αρχαίο μύθο, λαϊκή κουλτούρα, αρχαίο πολιτισμό και έπος. Ο Gautama Buddha είναι Ήρωας, όπως ακριβώς και ο Iron Man. Κατά τον ίδιο τρόπο είναι Ηρωίδα η Amelia Earhart και η Ιωάννα της Λωραίνης. Ο Ήρωας συχνά γεννιέται κάτω από περίεργες ή επικίνδυνες συνθήκες ή αποτελεί μέλος μιας βασιλικής οικογένειας. Μόλις λάβει το «κάλεσμα στην περιπέτεια» αφήνει την πατρίδα του για να συνεχίσει το ταξίδι του. Ίσως διαθέτει υπερφυσικά χαρίσματα (ενόραση και ενακοή) και πρέπει να περάσει πολλές δοκιμασίες στη ζωή του προκειμένου να συμφιλιωθεί με το πατρικό αρχέτυπο ενώ ταυτοχρόνως εκμηδενίζει το εγώ του με σκοπό να αποκτήσει πνευματικά χαρίσματα. Αποτελεί ένα εξιδανικευμένο πρόσωπο που αντιμετωπίζει δοκιμασίες και ταλαιπωρίες με τρόπους που ο μέσος άνθρωπος δεν μπορεί.\n«Εν ολίγοις, οι Ήρωες συμβάλλουν στην ανάγκη της κοινωνίας να διαιωνίζει τις αξίες της. Στο μεγαλύτερο μέρος της ιστορίας, η θρησκεία έχει υπάρξει η βασική αιτία της διαιώνισης των κυρίαρχων γνωρισμάτων της κοινωνίας χρησιμοποιώντας μυθικά πρόσωπα με σκοπό να τονίσει ηθικές και κοινωνικές αρχές που βοηθούν στη δημιουργία μιας κοινής αντίληψης για κοινωνικά ζητήματα όπως ο θάνατος και ο ρόλος των 2 φύλων.\nΈνα εξαιρετικό παράδειγμα ενός σύγχρονου Ήρωα που αντικατοπτρίζει τη συγκεκριμένη κοινωνική κατάσταση είναι ο Luke Skywalker από την ταινία «Ο πόλεμος των άστρων». Ο Luke επιβεβαιώνει την πίστη μας στην κυριαρχία του ανθρώπου πάνω στην ύπουλη εισβολή της τεχνολογίας στον κόσμο μας. Οι ηλεκτρονικοί υπολογιστές άρχισαν να κάνουν αισθητή την παρουσία τους στα τέλη της δεκαετίας του 1970 και πολλοί άνθρωποι ανησυχούσαν όσον αφορά την κυρίαρχη θέση τους στην κοινωνία. Έτσι λοιπόν, ο Ήρωας μεταμορφώθηκε στον θρίαμβο του ανθρώπινου πνεύματος ενάντια στα σατανικά σχέδια της τεχνολογίας».\n2. Ο Μέντορας\nΜερικές φορές ο Μέντορας εμφανίζεται με τη μορφή δασκάλου ή σοφού. Ο σκοπός του είναι να δοκιμάσει τη βούληση του Ήρωα, την αφοσίωσή στο καθήκον του και την ικανότητά του να παραμείνει σταθερός στην πορεία του ταξιδιού του. Ο Μέντορας καθοδηγεί τον Ήρωα, αλλά μπορεί επίσης να καθοδηγήσει και οποιοδήποτε άλλο από τα υπόλοιπα αρχέτυπα που συμβολίζονται μέσα στο παιχνίδι της ζωής.\n3. Η Σκιά\nΗ Σκιά αποτελεί συνήθως την ανταγωνιστική πτυχή της ιστορίας. Μπορείτε να το διαπιστώσετε στη σχέση σας με ένα άλλο πρόσωπο, όπου εσείς είστε ο ανταγωνιστής του, ή μπορεί κάποιος άλλος να είναι δικός σας ανταγωνιστής. Ο ρόλος της Σκιάς είναι να αποπροσανατολίσει τον Ήρωα ή την Ηρωίδα από τον στόχο του/της. Το πιο σημαντικό όμως είναι ότι αντιπροσωπεύει τα θραύσματα του υποσυνειδήτου που δεν έχουν έρθει στην επιφάνεια για να ασχοληθούμε με αυτά συνειδητά. Ακριβώς όπως εξήγησε ο Carl Jung, η Σκιά δεν είναι πάντα κακή. Είναι απλώς η άγνωστη σκοτεινή πλευρά της προσωπικότητάς μας.\nΕίναι σκοτεινή τόσο επειδή συνήθως αποτελείται από πρωτόγονα, αρνητικά, κοινωνικά ή θρησκευτικά καταπιεσμένα συναισθήματα και παρορμήσεις όπως η λαγνεία, η επιθυμία για εξουσία, ο εγωισμός, η απληστία, ο φθόνος, ο θυμός και η οργή, όσο κι επειδή επισκιάζεται από τη συνείδηση λόγω της σκοτεινής φύσης της. Όταν η Σκιά εμφανίζεται στη ζωή μας αντιλαμβανόμαστε το ταξίδι και την επιτυχία του Ήρωα.\n«Οτιδήποτε θεωρούμε κακό, κατώτερο ή απαράδεκτο και αρνούμαστε να το παραδεχτούμε γίνεται μέρος της Σκιάς, ο αντίποδας αυτού που ο Jung ονόμαζε περσόνα ή συνειδητή προσωπικότητα. Σύμφωνα με την Aniela Jaffe, αναλύτρια του Jung, η Σκιά είναι «το άθροισμα όλων των προσωπικών και συλλογικών πτυχών της ψυχής οι οποίες, λόγω της ασυμβατότητάς τους με την επιλεγμένη συνειδητή συμπεριφορά, δεν εκφράζονται στη ζωή μας».\n4. Ο Σύμμαχος\nΣκεφτείτε τον Robin, τον συνεργάτη του Batman ή τον Jim, τον φίλο του Huck Finn που ταξίδεψε μαζί του μέχρι τον Μισισιπή. Αυτοί είναι οι φίλοι που μας βοηθούν στο ταξίδι μας. Μας στηρίζουν και συχνά αντικατοπτρίζουν τις θετικές πλευρές του εαυτού μας τις οποίες ξεχνάμε και οι οποίες πρέπει να αντανακλώνται σε άλλα αρχέτυπα, όπως εκείνο της Σκιάς.\n5. Ο Χαρακτήρας που αλλάζει συνεχώς πρόσωπα\nΑυτό είναι το στοιχείο της ιστορίας, της δικής σας ιστορίας, που εμπεριέχει την αμφιβολία. Είναι ο δύσπιστος άνθρωπος, η κυνική πεθερά, η φωνή μέσα στο κεφάλι σας που σας λέει ότι η ιστορία δεν μπορεί να προχωρήσει. Αυτός ο Χαρακτήρας θα δυσκολέψει τον Ήρωα να ακολουθήσει την πορεία του προκαλώντας κάθε είδους αντιπερισπασμούς και αμφιβολίες σχετικά με τον αληθινό σκοπό του.\nΕίναι επίσης γνωστός ως Κλόουν ή Γελωτοποιός και μοιάζει με τον Χαρακτήρα που αλλάζει συνεχώς πρόσωπα, αφού σκοπός του είναι να προκαλέσει προβλήματα στον Ήρωα. Ο Απατεώνας έχει τον ακριβώς αντίθετο ρόλο του Φύλακα ή του Μέντορα. Αντιπροσωπεύει τον πειρασμό. Σκεφτείτε τον σέξι άντρα ή γυναίκα στο γραφείο σας που θα σας βάλει σε πειρασμό ή έναν πλακατζή φίλο σας που σπαταλά τον χρόνο σας και σας δελεάζει να αποφύγετε τις ευθύνες σας.\n7. Ο Εξερευνητής\nΕπίσης γνωστός ως Περιπλανώμενος ή Ονειροπόλος, ο Εξερευνητής ψάχνει μονίμως για απαντήσεις. Μπορεί να μοιάζει με μια «χαμένη» ψυχή που δεν καταφέρνει να στεριώσει κάπου, αλλά βοηθά την ιστορία να προχωρήσει με κάθε είδους έρευνα. Επιθυμεί τόσο πολύ να βρει απαντήσεις που είναι ικανός να θέσει τον εαυτό του σε κίνδυνο και να ενεργήσει αυθόρμητα ή σπασμωδικά μόνο και μόνο για να καταφέρει να αναζητήσει περισσότερες απαντήσεις. Σκεφτείτε τον Βούδα. Ο Εξερευνητής είναι πολύτιμος, αλλά μόνο ο Ήρωας βρίσκει την απόλυτη αλήθεια.\nΟ Campbell έγραψε το βιβλίο «Ο ήρωας με τα χίλια πρόσωπα» επειδή υπάρχουν πάρα πολλοί ρόλοι που μπορούμε να παίξουμε. Τα αρχέτυπά του έχουν τόσο βαθύ νόημα που έχουν ήδη χρησιμοποιηθεί σε ταινίες, όπως στον «Πόλεμο των άστρων», καθώς και σε σχεδόν κάθε ταινία του Χόλιγουντ και απευθύνονται σε ακροατήρια που θα ταυτιστούν με όποιο αρχέτυπο υποδύονται στη δική τους ζωή.\nΟ στόχος είναι πάντα ίδιος – να αντέξουμε τις δοκιμασίες, να ξεφύγουμε από τα δόντια του τέρατος, να ζήσουμε μια μεγάλη περιπέτεια και να επιστρέψουμε πιο σοφοί για να μοιραστούμε τη γνώση με τους άλλους ανθρώπους. Αυτό το μεγάλο ταξίδι στο οποίο όλοι μας συμμετέχουμε είναι επίσης γνωστό ως αναχώρηση, έναρξη και κύκλος επιστροφής. Ποιο είναι λοιπόν το δικό σας αρχέτυπο;\n5 φαινόμενα του εγκεφάλου που φαίνονται αδύνατα, κι όμως υπάρχουν\nKodokushi: Η επιδημία απομόνωσης στην Ιαπωνία προκαλεί μοναχικούς θανάτους


Ο Εμμανουήλ Μαρώλιας επέλεξε με πλήρη νηφαλιότητα να δώσει τέλος στη ζωή του χθες 20-9-2003 δείχνοντας πως την απέχθεια του προς ένα «βδελυρό και κραυγαλέο τόπο», όπως ο ίδιος αναφέρει στο σημείωμά του, που το νόημα του ορχείτε (χορεύει) με το σκότος\nΗ απόφασή του ήταν παρμένη από καιρό. Δεν ήταν μια απόφαση στιγμής. Διανοούμενος, φιλοσοφημένος, με στέρεο λόγο είχε γράψει αρκετά άρθρα, σε εφημερίδες της Λέσβου, καυτηριάζοντας την εποχή μας και τη συστηματική εξαθλίωση της κοινωνίας από το λογιστικό σύστημα.\nΤο μέρος του σημειώματος του, που δημοσιεύουμε, αναδεικνύει, με τη λακωνικότητα του λόγου του, τα κακώς κείμενα. Δεν ήταν ούτε φύλακας του κάστρου ούτε επαίτης των θηρευτών του. Ήταν ένας υπερήφανος άνθρωπος που αποφάσισε να δείξει, με την πράξη του, το «ειδεχθές άλγος των κοινωνικών συνθηκών».\nΠηγή: Σκαμιά Λέσβου\nΓυρίζουμε μια ώρα μπροστά τα ρολόγια την Κυριακή\nΜία ώρα μπροστά θα πρέπει να γυρίσουμε την Κυριακή 30 Μαρτίου τους ...


Είναι πιο λεπτός από ό,τι η Γη και το Νερό και γ’ αυτό παρουσιάζει μια πολύ πιο εύθραυστη όψη. Είναι περισσότερο ευκίνητος από τη Γη και το Νερό, γιατί είναι πιο λεπτός και γιατί εμφανίζεται να είναι περισσότερο εύθραυστος. Ωστόσο η Μάγια παίζει για άλλη μια φορά με τις αισθήσεις μας. ο Αέρας είναι περισσότερο λεπτός, είναι πολύ πιο ευκίνητος απ’ όσο οι άλλες μορφές της ύλης, όμως δεν είναι καθόλου αδύναμος, απεναντίας είναι πολύ πιο δυνατός και ισχυρός.\nΕίναι μεγάλη η δύναμη του Αέρα, που τα καταφέρνει με τη Γη και με το Νερό, που τα καταφέρνει και με το σώμα μας και τη ζωτικότητά μας. Όμως έχουμε επιμείνει πολλές φορές στο ότι τα παιχνίδια της Μάγια δεν είναι τυχαία, ούτε ανεξέλεγκτα. Η γνώση μας είναι αυτό που μπορεί να είναι τυχαίο ή ανεξέλεγκτο, αν δε βασίζεται σε στέρεους νόμους. Η Μάγια παράγει τις αύρες, τους ανέμους και τις θύελλες, παίζει με τον αέρα, όμως ακολουθεί νόμους που ξέρουν από αρχές και σκοπούς, που ξέρουν το λόγο και την αιτία όλων των πραγμάτων. Ας παραδειγματιστούμε από την απλή και τόσες φορές ξεχασμένη διαδικασία της αναπνοής μας. Κάθε φορά που εισπνέουμε, ο Αέρας με την ιδιαίτερη ζωτικότητα διεισδύει στο σώμα μας. Η ασυνειδητότητα με την οποία χειριζόμαστε τη φυσική μας ύπαρξη κάνει να μην παρεμβαίνουμε υπερβολικά σ’ αυτήν τη διαδικασία κι έτσι όλα εκπληρώνονται ρυθμικά, με μαθηματική ακρίβεια, σύμφωνα με την τάξη που ο Αέρας ακολουθεί στις ανώτερες εκδηλώσεις του.


Συνταγές : Beef Stroganoff\nΘΕΤΙΚΕΣ: 15 ΑΡΝΗΤΙΚΕΣ: 12\n2 ποτήρια κρασί κόκκινο (ξηρό ή γλυκό - προσωπική μου εκτίμηση γλυκό είναι καλύτερο)\n500 γρ. φρέσκια κρέμα\n2-3 κουταλάκια gravy sauce\nβοδινό, κρεμμύδι, μανιτάρια, κρασί, κρέμα\nΚόβουμε το βοδινό σε μικρούς μακρόστενους κύβους 2-3 cm. Βάζουμε το βοδινό σε μπολ μαζί με 1 ½ ποτήρι κρασί. Το αφήνουμε για 24 ώρες περίπου για να μαριναριστεί.\nΣε ένα βαθύ τηγάνι βάζουμε το λάδι και τσιγαρίζουμε το κρέας. Αφού τσιγαριστεί, το αφαιρούμε και το τοποθετούμε σε απορροφητικό χαρτί. Στη συνέχεια βάζουμε κρεμμύδι πρώτα και μετά το μανιτάρι να τσιγαριστούν. Κατόπιν βάζουμε το κρέας. Μετά προσθέτουμε αλάτι και πιπέρι. Αφού εξατμιστούν σχεδόν όλα τα υγρά ρίχνουμε το ½ ποτήρι κρασί και εν συνεχεία βάζουμε την φρέσκια κρέμα.\nΤα αφήνουμε για ακόμα 10 λεπτά σε χαμηλή φωτιά να δέσουν όλα τα υλικά με την κρέμα.\nΓια συνοδευτικό καλό είναι ρύζι σπυρωτό (τύπου μπασμάτι).\nΗ δική μου καρμπονάρα φούρνου


ΗΠΑ: Συνεχίζουν τις ασφυκτικές πιέσεις - Η Ινδία στο στόχαστρο του Μπάιντεν - ALT.gr\nΗΠΑ: Συνεχίζουν τις ασφυκτικές πιέσεις – Η Ινδία στο στόχαστρο του Μπάιντεν\n22 Μαρτίου 2022 | 13:04\nΟι ΗΠΑ συνεχίζουν τις ασφυκτικές πιέσεις προς όλες τις χώρες του πλανήτη να συνταχθούν με τη δική τους πλευρά στην Ιμπεριαλιστική σύγκρουση με τη Ρωσία. Ο Αμερικανός πρόεδρος Τζο Μπάιντεν δήλωσε χθες Δευτέρα ότι μόνο η Ινδία μεταξύ των συμμάχων των ΗΠΑ αποτελεί εξαίρεση στην αντίδρασή της απέναντι στη ρωσική εισβολή στην Ουκρανία.\n«Σε αντίδραση σε αυτή την επιθετική ενέργεια, εμφανίσαμε κοινό μέτωπο στο ΝΑΤΟ και τον Ειρηνικό», δήλωσε ο Μπάιντεν χθες μιλώντας σε επιχειρηματικό φόρουμ.\n«Η Quad — με την εξαίρεση της Ινδίας που είναι κάπως διστακτική σε κάποια θέματα—όμως η αντίδραση της Ιαπωνίας ήταν εξαιρετικά ισχυρή, όπως και της Αυστραλία στην αντιμετώπιση της επιθετικής ενέργειας του (Ρώσου προέδρου Βλαντίμιρ) Πούτιν». Ο Ρώσος πρόεδρος «βασίζεται στο ότι είναι ικανός να διχάσει το ΝΑΤΟ», αλλά αντ’ αυτού «το ΝΑΤΟ δεν ήταν ποτέ ξανά στην ιστορία του πιο ισχυρό, πιο ενωμένο», εκτίμησε ο Μπάιντεν.


Ο ΒΕΝΙΖΕΛΟΣ ΡΟΚΑΡΕΙ!!!!!!\nΔΕΝ ΕΧΩ ΛΟΓΙΑ.... ΤΟ ΕΙΔΑ ΚΑΙ ΕΚΛΑΙΓΑ ΑΠΟ ΤΑ ΓΕΛΙΑ!!! ΔΕΝ ΜΠΟΡΟΥΣΑ ΝΑ ΜΗΝ ΤΟ ΜΟΙΡΑΣΤΩ ΑΝ ΚΑΙ ΦΑΝΤΑΖΟΜΑΙ ΟΤΙ ΤΟ ΕΧΕΤΕ ΔΕΙ ΟΛΟΙ!!!!\nΑναρτήθηκε από Amavid στις 1:50 μ.μ. 0 σχόλια\nΕΦΤΑΣΕ Η ΩΡΑ ΝΑ ΧΩΡΙΣΩ!!!\nΕίναι μία από τις πιο δύσκολες στιγμές της ζωής σου: ο χωρισμός. Ή μήπως όχι;; Μήπως είναι η ώρα να λυτρωθείς; Να αρχίσεις τη ζωή σου από την αρχή και να την κάνεις ακόμα καλύτερη;\nΣΗΜΑΔΙΑ ΟΤΙ Η ΣΧΕΣΗ ΣΟΥ ΕΧΕΙ ΤΕΛΕΙΩΣΕΙ\nΤο ξέρω ότι όπου και αν ρωτήσεις θα σου πουν ότι η σχέση τελειώνει όταν τσακώνεσαι συνέχεια, δε τον θέλεις πια ερωτικά, έχεις ρουτινιάσει, φλερτάρεις ασύστολα με τον κάθε τυχόντα κλπ κλπ. Εγώ, όμως, δε θα σου πω αυτό! Θα σου πω ότι το ΜΟΝΟ σημάδι για να ξέρεις ότι η σχέση τελείωσε είναι το εξής: πώς νιώθεις όταν τον κοιτάς.\nΑναρτήθηκε από Amavid στις 11:45 π.μ. 0 σχόλια\nΣΕ ΑΓΑΠΑΕΙ ΑΛΗΘΙΝΑ?\nΘες να μάθεις αν είναι αληθινή αγάπη ή απλό πάθος; Θέλεις να ξέρεις αν η σχέση θα κρατήσει ή θα τελειώσει γρήγορα; Κάνε το τεστ και μάθε αμέσως!!\nΛιγότερο από χρόνο.\nΑναρτήθηκε από Amavid στις 11:30 π.μ. 0 σχόλια\nΕίναι εκείνοι που τους ζηλεύεις όταν τους βλέπεις στην τηλεόραση. Είναι εκείνοι, των οποίων τη ζωή θα ήθελες. Καμάρωσέ τα πιο αγαπημένα και hot ζευγάρια της ελληνικής showbiz:\nΚΑΤΙΑ ΖΥΓΟΥΛΗ-ΣΑΚΗΣ ΡΟΥΒΑΣ\nΑναρτήθηκε από Amavid στις 1:02 μ.μ. 0 σχόλια\nOI ΜΕΓΑΛΥΤΕΡΕΣ ΑΠΑΤΕΣ ΤΟΥ ΙΝΤΕΡΝΕΤ!!!\nΤο ξέρουμε ότι βρίσκεσαι μέσα στην απελπισία. Και ψάχνεσαι να βρεις ένα έξτρα εισόδημα σαν αλλοπαρμένη. Μπαίνεις λοιπόν στο διαδίκτυο, το μέλλον της παγκόσμιας οικονομίας και βρίσκεις διάφορους τίτλους, όπως "ΘΕΣ 5000 € ΤΟ ΜΗΝΑ"?\nΑναρτήθηκε από Amavid στις 12:11 μ.μ. 0 σχόλια\nΑναρτήθηκε από Amavid στις 6:04 μ.μ. 0 σχόλια\nΑυτό το ερώτημα βασανίζει εσένα και χιλιάδες άλλες γυναίκες που προσπαθούν απεγνωσμένα να χάσουν κιλά, λιμοκτονούν, βασανίζονται και επί της ουσίας δεν χάνουν καθόλου ή χάνουν ελάχιστα βάρος. Για ποιους λόγους όμως συμβαίνει αυτό;\nΑναρτήθηκε από Amavid στις 12:31 μ.μ. 0 σχόλια\nΘέλεις να μεταφράσεις αυτά που σου λέει και να μάθεις τι κρύβεται πίσω από τις λέξεις του? Δεν είναι εύκολο και σίγουρα δεν είναι απόλυτο!!!! Αυτό που το κάνει τόσο δύσκολο είναι ότι οι άντρες συνήθως δεν είναι σίγουροι γι' αυτό που νιώθουν, αλλά ακόμη και όταν είναι δυσκολεύονται πολύ να το εκφράσουν.\nΑς αποκρυπτογραφήσουμε, λοιπόν, μερικές από τις πιο συνηθισμένες φράσεις που πρόκειται να ακούσεις στο πέρας της ερωτικής σου σταδιοδρομίας:\n1. ΣΤΟ ΑΡΧΙΚΟ ΣΤΑΔΙΟ ΤΗΣ ΓΝΩΡΙΜΙΑΣ\nΛΕΕΙ: Να βρεθούμε καμιά φορά έ?\nΕΝΝΟΕΙ: Μου αρέσεις πάρα πολύ αλλά είμαι πολύ κότα για να στο πω στα ίσα.\nΑναρτήθηκε από Amavid στις 12:19 μ.μ. 0 σχόλια\nΜήπως είσαι έγκυος? Μήπως ψάχνεις νυχθημερόν να βρεις όνομα για το παιδάκι σου και δεν υπάρχει τίποτα που να σου κάνει κλικ? Εδώ είμαστε για να σου δώσουμε ιδέες!!!!!! Θα το πάρουμε λοιπόν αλφαβητικά, αλλά δε θα μείνουμε στα συνηθισμένα... Φαντάζομαι το Γιώργος το έχεις σκεφτεί και μόνη σου!!!!!\nΑγαθοκλής, Αγνή, Αιμιλία, Αλκιβιάδης, Αντιγόνη, Απόστολος, Αχιλλέας.\nΤις ζηλεύουμε και τις μισούμε... Αλλά δεν μπορούμε να μη δούμε το πόσο ωραία κορμιά έχουν...\nΑναρτήθηκε από Amavid στις 1:20 μ.μ. 0 σχόλια\nΜπορεί να παντρεύτηκε ο Γουίλιαμ, αλλά αυτό δε σημαίνει ότι δεν μπορείς να έχεις κι εσύ το βασιλικό γάμο που ονειρευόσουν από 5 χρονών. Πρέπει, απλώς, να ακολουθήσεις κατά γράμμα τις παρακάτω συμβουλές:\n1. Πρέπει ο μέλλων σύζυγος να είναι πλούσιος (αρκετά), ξανθός, και να φαίνεται 16 χρονών. Αλλιώς δεν έχει νόημα.\nΑναρτήθηκε από Amavid στις 12:52 μ.μ. 0 σχόλια\nΠλησιάζει το καλοκαίρι και αρχίζει να μας πιάνει παροξυσμός με το ένα κιλό που έχουμε παραπάνω. Ιδού 5 δημοφιλείς δίαιτες για να μας βοηθήσουν να τα χάσουμε!!!\nΠρόκειται για το είδος διατροφής που χαρακτηρίζεται από χαμηλή κατανάλωση λίπους και ιδιαίτερα κεκορεσμένων λιπαρών οξέων και, από υψηλή κατανάλωση υδατανθράκων, που βρίσκονται κυρίως στα σιτηρά και τα προϊόντα τους (δημητριακά, ψωμί, ρύζι και μακαρόνια), στα φρούτα, τα λαχανικά, το γάλα και τα γαλακτοκομικά. Η μεσογειακή διατροφή είναι πλούσια σε βιταμίνες, ενώ η κύρια μορφή λίπους που χρησιμοποιείται είναι το ελαιόλαδο.\nΑναρτήθηκε από Amavid στις 12:22 μ.μ. 0 σχόλια\nΑΥΤΟ ΕΙΝΑΙ ΤΟ ONLINE ΠΑΙΧΝΙΔΙ ΤΗΣ ΗΜΕΡΑΣ!!!\nΑναρτήθηκε από Amavid στις 4:49 μ.μ. 0 σχόλια\nΑναρτήθηκε από Amavid στις 2:11 μ.μ. 0 σχόλια\nΚΑΤΕΒΑΣΕ ΤΩΡΑ ΤΟ ΝΕΟ CD ΤΟΥ ΠΑΝΟΥ ΚΙΑΜΟΥ...\nΑναρτήθηκε από Amavid στις 11:19 π.μ. 0 σχόλια\nΕίναι μία από τις πιο δύσκολες στιγμές της ζωής σου: ο χωρισμός. Ή μήπως όχι;; Μήπως είναι η ώρα να λυτρωθείς; Να αρχίσεις τη ζωή σου από τη...


Εικόνα σου είμαι κοινωνία και σου μοιάζω (Μέρος Α’) - Εργασία Συν\nΜα δεν είδα ποτέ την αυγή\nθα είναι η πρώτη με εσένα…\nΚαι μετά μου λες γιατί δεν σου γράφω Θεανώ!\nΤα τελευταία 9 χρόνια είχαμε 5 Πρωθυπουργούς και περισσότερους από 100 Υπουργούς και Υφυπουργούς, καμιά εκατοντάδες Δημαρχαίους και κάποιες χιλιάδες Δημοτικούς Σύμβουλους κατσαπλιάδες χωρίς καν να συνυπολογιστούν οι υπηρεσιακοί και οι παρατρεχάμενοι γύρω από το μέλι που παράγει η εξουσία. Γνώρισμα των περισσοτέρων η ανικανότητα και η μη αποδοχή επισήμανσης κριτικής, είτε καλόπιστης είτε όχι.\nΙδιαίτερα όταν είναι ανίκανοι στο να απαντήσουν με ευπρέπεια και όχι με αλαζονεία στην κάθε είδους παρέμβαση παντοίο τρόπο σε κάθε Πολίτη. Αντί αυτού μέσω του Facebook προπαγανδίζουν την κάθε ενέργεια που κάνουν για τον Πολίτη και εάν ύπαρξη κριτική καλόπιστη είτε όχι, τότε μπαίνει ακόμη η γυναίκα τους στο παιχνίδι της απαξίωσης και της ειρωνείας για κάθε πολίτη που θα τους κριτικάρει.\nΣυμβάν με Αντιδήμαρχο στην πόλη της Δράμας ο οποίος διαφημίζει το έργο του από τα μέσα κοινωνικής δικτύωσης αλλά αποφεύγει να απαντήσει σε οποίον δεν συμφωνεί με αυτά που κάνει η επισημαίνει κάποιες ελλείψεις, πάντοτε καλόπιστα. Και αν δεν του αρέσει η κριτική που του γίνεται αναλαμβάνει ενεργό ρόλο η γυναίκα του. Να τον χαίρεστε Κύριε Δήμαρχε.\nΠρόσφατα έτερο συμβάν μέσα στο Δημοτικό Συμβούλιο Βόλου με τα γαλλικά να παίρνουν και να δίνουν και η υπερηφάνεια σου απλέ πολίτη ανά την επικράτεια της χώρας στα ύψη από τα κελεπούρια που μας ΚΥΒΕΡΝΟΥΝ.\nΑααααααααα, μην οδύρεσαι κατσαπλιά μου, αυτούς τους μεγιστάνες κατσαπλιάδες διάλεξες, εψήφισες και ονομάτισες, ε τότε λοιπόν καλή σου χώνευση.\nΤις τελευταίες 2 φορές που συνέβη κάτι ανάλογο, στις δεκαετίες του ’20 και του ’60, η κατάληξη ήταν πάντα η ίδια: ανάληψη της διακυβέρνησης από το στρατό χάριν της… εθνικής σωτηρίας και στο βάθος πόλεμος, η αγαπημένη ασχολία του στρατού.\nΓια να είμαι ειλικρινής έχω μπουχτίσει να ακούω για κάθε έναν από τους πρώην, τέως και νυν κυβερνητικούς παράγοντες το κλισέ «η χειρότερη Κυβέρνηση της μεταπολίτευσης». Ειδικά όταν έχουν μόλις προ 400 ή 500 ημερών εκλεγεί. Αναρωτιέμαι πολλές φορές αν όσοι επαναλαμβάνουν το τηλεοπτικό αυτό τσιτάτο έχουν κάνει κάποια αυτοκριτική πιστεύοντας ότι αξίζει καλύτερη κυβέρνηση ο ίδιος λαός που έχει εκλέξει τις προηγούμενες 4 και την παρούσα.\nΞεκαθαρίζοντας ότι δεν έχω διάθεση να προσβάλω κανέναν επί προσωπικού, αν και οι έχοντες ενασχόληση με τα της Πολιτικής από τον πιο απλό μέχρι την υψηλότερη βαθμίδα έχουν το κόμπλεξ της αυτοκριτικής αλλά και της έντιμης προς αυτούς κριτικής.\nΝομίζω είναι επίκαιρο στον επικείμενο εκλογικό χρόνο που έρχεται να θέσουμε «τον δάκτυλον εις τον τύπον των ήλων» και να κοιταχτούμε ως πληθυσμός στον καθρέπτη. Γιατί πάντα οι πολιτικοί ταγοί θα έχουν την απάντηση «καθρέπτης σου είμαι, κοινωνία, γι’ αυτό και σου μοιάζω».\n-Από πρόσφατη έρευνα ελληνικού πανεπιστημίου, 8 στους 10 ψηφοφόρους θεωρούν ότι η διακυβέρνηση ασκείται από άλλα, απροσδιόριστα, πρόσωπα και οργανώσεις και όχι από την εκλεγμένη Κυβέρνηση. Τότε αναρωτιέμαι ειλικρινά, γιατί ψηφίζουν;\n-Οι 4 στους 10 εγγεγραμμένους στους εκλογικούς καταλόγους απείχαν στις τελευταίες εκλογές. Τότε είναι να αναρωτιέται κανείς, γιατί διαμαρτύρονται;\n-Οι 3 στους 10 πολίτες (28,8%) θεωρούν ότι το κράτος οργανώνει αεροψεκασμούς με αέρια νευροτοξικής φύσεως για να κρατούνται οι πολίτες σε καταστολή!\n-Σε δημοσκόπηση που διενεργήθηκε μετά από το συλλαλητήριο για το ζήτημα της ονομασίας της ΠΓΔΜ και δημοσιεύθηκε από την τηλεόραση του ΣΚΑΙ, 8 στους 10 συμμετέχοντες απεφάνθησαν (ορθώς) ότι έχουν εμπιστοσύνη στο στρατό αλλά οι ίδιοι απεφάνθησαν σε ποσοστό άνω του 50% ότι δεν έχουν εμπιστοσύνη στους θεσμούς και την Κυβέρνηση. Λίγο ύποπτο μου ακούστηκε ως συνδυασμός…\n-Πλήθος πολιτών άφησε την τελευταία τριετία εντελώς ανεμβολίαστα τα παιδιά του αν και το Υπουργείο Υγείας επανειλημμένα έχει καλέσει σε εμβολιασμούς τους οποίους μάλιστα παρέχει εντελώς δωρεάν, επειδή κάπου σε κάποια ιστοσελίδα με ανυπόγραφο από γιατρό κείμενο διάβασε ότι το κράτος χορηγεί δηλητηριώδη εμβόλια. Το αποτέλεσμα ήταν να έχουμε έξαρση σχεδόν «εξαφανισμένων» παιδικών και όχι μόνον ασθενειών με χιλιάδες κρούσματα από το 2015 και εξής.\n-Μεγάλος αριθμός πολιτών καταφεύγει σε μορφές παραϊατρικής που δεν είναι κλάδοι της ιατρικής επιστήμης ούτε διδάσκονται στην ιατρική σχολή, όπως π.χ. η ομοιοπαθητική, ενώ αποφεύγει πλήρως τα φάρμακα ακόμα και όταν είναι εντελώς ενδεδειγμένα. Εκτός από επικίνδυνη, η κατάσταση γίνεται και φαιδρή όταν προστεθεί σε όλα τα παραπάνω η αυθυποβολή μεγάλης μερίδας του πληθυσμού σε «θεραπείες» τύπου κατανάλωσης κεφίρ, ξεματιάσματος, βελονισμού, επισκέψεων σε μοναστήρια για διάβασμα ευχής υπέρ υγείας, λήψης αυτοσχέδιων φυτικών σκευασμάτων κτλ. Απλά πράγματα: αυτά ΔΕΝ είναι ιατρική. Φάρμακα συνταγογραφεί μόνο ο γιατρός.\n-Η μεγαλύτερη μερίδα των πολιτών θεωρεί ότι η Δικαιοσύνη δεν είναι ανεξάρτητη, αλλά δέσμια είτε συμφερόντων τα οποία φοβάται ή αμείβεται από αυτά, είτε των πολιτικών. Βγαίνοντας από το Δικαιοσύνης Μέλαθρον δεν υπάρχει ούτε ένας που να μην το έχει σκεφτεί ότι οι διαχειριστές της Δικαιοσύνης απέχουν μακράν πραγματικότητάς.\n-Τεράστιος αριθμός πολιτών, ειδικά αρρένων, παίζει τζόγο – συμπεριλαμβανομένου του διαδικτυακού – σε καθημερινή βάση ή με μόνιμη και σταθερή, αμείωτη πάντως, συχνότητα. Όλα αυτά σε μία εποχή που όλοι διαμαρτύρονται για τις κυβερνητικές «περικοπές σε μισθούς και συντάξεις και για τη φορολογία που ξεζουμίζει τα πορτοφόλια μας». Το επιχείρημα, δε, ότι τάχα «παίζουν μπας και κερδίσουν για να τα βγάλουν πέρα» είναι τόσο αστείο που προτιμώ να το αφήσω ασχολίαστο.


Τυμπανοπλαστική - Ρήξη τυμπάνου - Χρόνια μέση ωτίτιδα\nΤυμπανοπλαστικήΡήξη τυμπάνου - Χρόνια μέση ωτίτιδα\nΧρόνια μέση ωτίτιδα: Το χειρουργείο\nΟι ρήξεις του τυμπάνου διακρίνονται σε οξείες και χρόνιες.\nΜετά από τραυματισμό ή μετά από μία οξεία φλεγμονή συνήθως εμφανίζονται οι οξείες, και δεν χρειάζονται χειρουργική αντιμετώπιση. Ακόμα και πολύ μεγάλες μετατραυματικές ρήξεις μπορούν να κλείσουν μόνες τους.\nΌταν όμως η ρήξη παραμένει διαρκώς ανοικτή, όπως στην περίπτωση της χρόνιας μέσης ωτίτιδας, η οποία είναι μια χρόνια φλεγμονή του μέσου αυτιού (πίσω από το τύμπανο), τότε η χειρουργική αποκατάσταση συνήθως είναι απαραίτητη. Η ίδια η ρήξη είναι πύλη εισόδου μικροβίων και γι'αυτό επιβάλλεται η προστασία από είσοδο νερού και ακαθαρσιών, ιδίως στο μπάνιο, το λούσιμο κλπ. Συνήθως παρατηρείται συχνή εκροή πύου από το αυτί και μείωση της ακοής.\nΣε ορισμένες περιπτώσεις αναπτύσσεται μία ιδιαίτερη υφή μέσα στο μέσο αυτί που καταστρέφει τους υγιείς ιστούς. Τότε λέμε ότι η η ωτίτιδα είναι χολοστεατωματώδης. Και στις δύο μορφές τις ωτίτιδας υπάρχει ο κίνδυνος επέκτασης της φλεγμονής:\nστο προσωπικό νεύρο με αποτέλεσμα να “στραβώσει” το πρόσωπο.\nΣε τμήματα του αυτιού που είναι υπεύθυνα για την ακοή και την ισορροπία, οπότε να έχουμε σοβαρή ελλάτωση της ακοής, βουητά ή/και ιλίγγους και ζάλη.\nΑνάλογα με την βλάβη γίνεται τυμπανοπλαστική διαφόρων τύπων. Ο παθολογικός ιστός αφαιρείται και συγκλείνεται το ρήγμα του τυμπάνου με μόσχευμα. Η τομή γίνεται πίσω από το αυτί και δεν είναι ορατή.\nΗ επέμβαση διαρκεί από 45 λεπτά έως 3 ώρες, γίνεται με γενική αναισθησία και το αποτέλεσμα είναι μόνιμο, εφ όσον άλλες αιτίες χρονιότητας του προβλήματος (όπως υπερτροφικές αδενοειδείς, πολύ μεγάλη σκολίωση κλπ) έχουν εκλείψει.\nΟ ασθενής επιστρέφει στο σπίτι 2 ημέρες μετά το χειρουργείο.\nΦωτογραφίες για την χρόνια μέση ωτίτιδα


Cookies - Πληροφορίες που αποθηκεύουν οι ιστότοποι στον υπολογιστή σας | Βοήθεια για το Firefox\nCookies - Πληροφορίες που αποθηκεύουν οι ιστότοποι στον υπολογιστή σας\nΑυτό το άρθρο περιγράφει τι είναι τα «cookies», πώς χρησιμοποιούνται από τους ιστοτόπους και πώς μπορείτε να διαχειριστείτε τα cookies που αποθηκεύει το Firefox.\n3 Επίλυση προβλημάτων cookies\nΤα cookies είναι πληροφορίες που αποθηκεύονται στον υπολογιστή σας από έναν ιστότοπο που επισκέπτεστε. Σε μερικά προγράμματα περιήγησης, κάθε cookie αποτελεί ένα μικρό αρχείο, αλλά στο Firefox όλα τα cookies αποθηκεύονται σε ένα αρχείο, που βρίσκεται στον φάκελο του προφίλ σας.\nΤα cookies συχνά αποθηκεύουν τις ρυθμίσεις σας για έναν ιστότοπο, όπως την κατάσταση σύνδεσης, την προτιμώμενη γλώσσα ή την τοποθεσία σας. Όταν επιστρέψετε στον ιστότοπο, το Firefox θα στείλει τα cookies που ανήκουν σε αυτόν. Έτσι, μπορείτε να παραμείνετε σε σύνδεση με έναν ιστότοπο και να έχετε πρόσβαση σε πληροφορίες, προσαρμοσμένες στις ανάγκες σας.\nΤα cookies μπορούν να αποθηκεύσουν μια ευρεία ποικιλία πληροφοριών, όπως προσωπικά στοιχεία (π.χ. όνομα, διεύθυνση οικίας, διεύθυνση email ή αριθμός τηλεφώνου). Όμως, οι ιστότοποι δεν μπορούν να αποκτήσουν πρόσβαση σε πληροφορίες που δεν παρέχετε και δεν έχουν πρόσβαση σε άλλα αρχεία του υπολογιστή σας.\nΜπορείτε να προσπελάσετε τη σελίδα «ΕπιλογέςΠροτιμήσειςΡυθμίσεις» του Firefox σας για να διαχειριστείτε τα cookies σας:\nΟι ρυθμίσεις των cookies βρίσκονται στις ενότητες Ενισχυμένη προστασία από καταγραφή και Cookies και δεδομένα ιστοτόπων.\nΑπαλοιφή cookie και δεδομένων ιστοτόπων στο Firefox: Μάθετε πώς να διαγράψετε cookies που έχουν ήδη αποθηκευτεί από ιστοτόπους.\nΑποκλεισμός αποθήκευσης cookies και δεδομένων ιστοτόπων στο Firefox: Μάθετε πώς να αποκλείσετε την αποθήκευση cookies από συγκεκριμένους ιστοτόπους.\nCookies τρίτων και προστασία από καταγραφή στο Firefox: Μάθετε πώς να αποκλείσετε την αποθήκευση cookies από ιστοτόπους πέρα από αυτόν που επισκέπτεστε τώρα.\nΕπίλυση προβλημάτων cookies\nΚοινοποίηση άρθρου: http://mzl.la/1BAQyo7


Ho’ oponopono | Η Μαγική Λέξη – Maro Samana\n« 12 σημάδια του σώματός μας που αποκαλύπτουν ότι βιώνουμε συναισθηματικά προβλήματα\nΤο «χάρισμα» η έκτη αίσθηση, η διαίσθηση, η ενόραση »\nΑπό maro samana | 29 Μαρτίου 2017 - 9:16 πμ | 29 Μαρτίου 2017 Αρθρα, Εναλλακτικά\nΤο Ho’oponopono είναι μια παραδοσιακή ενεργειακή τεχνική που προέρχεται από τη Χαβάη. Aν ενσωματωθεί στην καθημερινότητα μπορεί να δημιουργήσει ‘θαύματα’. Λειτουργεί σαν ένα εσωτερικό μπάνιο ή ντους καθαρίζοντας κάθε κομμάτι των ενεργειακών μας συστημάτων.Εφαρμοζόταν ως θεραπευτική τεχνική μέσα στις οικογένειες, μεταξύ των μελών τους με σκοπό να καθαρίσουν, να ανακουφίσουν και να επανορθώσουν τις σχέσεις μεταξύ τους, αλλά, και τη σχέση τους με τους θεούς τους. Την χρησιμοποιούσαν όταν κάποιο μέλος της οικογένειας αρρώσταινε, επειδή ως αιτία της κάθε ασθένειας θεωρούσαν την ανισορροπία των σχέσεών τους.\nΜία θεραπεύτρια, η Morrnah Nalamaku Simeona ήταν η πρώτη που το οργάνωσε ως τεχνική στη δεκαετία του ΄70. Το δίδαξε στο ευρύ κοινό, αλλά και σε νοσοκομεία και εκπαιδευτικά ιδρύματα, ακόμη και ανάμεσα στο προσωπικό των Ηνωμένων Εθνών. Η ανταπόκριση του κόσμου ήταν τεράστια. Διαμόρφωσε την τεχνική έτσι ώστε δεν χρειαζόταν πια η παρουσία όλων των εμπλεκομένων ατόμων παρά δουλευόταν πλέον ατομικά.\nΤο Ho‘oponopono σημαίνει τακτοποιώ, διορθώνω, καθαρίζω, αποκαθιστώ. Βασικός στόχος της τεχνικής είναι η απεμπλοκή μας από δυσάρεστες αναμνήσεις του παρελθόντος που μας προκαλούν αρνητικά και επιβαρυντικά συναισθήματα, όπως θυμό, φόβο, δυσαρέσκεια, μνησικακία, μίσος, θλίψη, απογοήτευση κτλ. Στοχεύει κυρίως στις υποσυνείδητες σκέψεις μας που είναι και οι περισσότερες και οι οποίες δεν μπορούν να ελεγχθούν. Συνήθως δεν μπορούμε καν να εντοπίσουμε ότι λειτουργούμε κάτω από υποσυνείδητες διαδικασίες. Όμως είμαστε αυτό που σκεφτόμαστε και η ζωή μας είναι το αποτέλεσμα, η συνισταμένη των πεποιθήσεών μας.\nΟι καταστάσεις και οι συνήθειες που επικρατούν στη ζωή μας, ακόμη και το είδος των ανθρώπων που συναναστρεφόμαστε, τα έλκουμε με τις σκέψεις και τις πεποιθήσεις μας και κατ’ επέκταση με τα πρότυπα των συμπεριφορών μας. Επομένως ό,τι μας συμβαίνει το έχουμε κατά κάποιο τρόπο «καλέσει» στη ζωή μας εμείς οι ίδιοι. Αυτό είναι μία ευθύνη που οι περισσότεροι δυσκολευόμαστε να αναλάβουμε. Κυρίως γιατί ταυτίζουμε την ευθύνη με την ενοχή. Δεν είναι έτσι όμως. Είμαστε υπεύθυνοι με την έννοια ότι μόνο εμείς μπορούμε να κάνουμε κάτι για να αλλάξουμε ό,τι μας δυσαρεστεί. Οι εξωτερικές προκλήσεις καθρεπτίζουν δικά μας κομμάτια μέσα μας, συνήθως καλά κρυμμένα στο υποσυνείδητο. Όταν εμφανίζονται μπροστά μας, μας δίνεται η ευκαιρία να επεξεργαστούμε τα κρυμμένα αυτά κομμάτια (πεποιθήσεις, μνήμες, συναισθήματα) και να ελευθερωθούμε από αυτά.\nΟ κλινικός ψυχολόγος Dr. Hew Len, πολύ πιστός μαθητής της Morrnah Simeona, εφάρμοσε την τεχνική της σε ασθενείς με βαριά διαταραγμένες και εγκληματικές προσωπικότητες, στο Κρατικό Νοσοκομείο της Χαβάης. Τρία χρόνια μετά, είχε επιτύχει να μειώσει στο ελάχιστο τις εκδηλώσεις βίας, που πριν ήταν πολύ συνηθισμένες. Η βελτίωση των εγκλείστων ήταν τόσο μεγάλη, που είτε αφέθηκαν ελεύθεροι, είτε μεταφέρθηκαν σε πιο ήπιες πτέρυγες, ενώ η συγκεκριμένη μονάδα έκλεισε γιατί δεν χρειαζόταν πια.\nΟ Dr. Len δήλωσε ότι δεν ήρθε σε προσωπική επαφή με κανέναν ασθενή, ούτε έκανε ατομικές συνεδρίες μαζί τους. Αυτό που έκανε ήταν να εφαρμόζει σε καθημερινή βάση το Ho‘oponopono, αποδεχόμενος το 100% της ευθύνης για ό,τι συνέβαινε γύρω του. «Δεν θεράπευσα αυτούς», έλεγε, «θεράπευσα το κομμάτι μέσα μου που τους δημιούργησε».\nΑναφερόταν στην κατάσταση εκείνη κατά την οποία το άτομο, απαλλαγμένο από τον διαχωρισμό που χαρακτηρίζει την προσωπικότητα, γίνεται ένα με τον Δημιουργό και επομένως με όλα του τα πλάσματα.\nΤο Ho’oponopono είναι μια εύκολη τεχνική που μας απελευθερώνει από όλα τα είδη αρνητικών συναισθημάτων και τυχόν καταστροφικών συνηθειών που μπορεί να έχουμε κρατήσει. Δεν απαιτεί κάποια επίσημη εκπαίδευση ή δάσκαλο. Το μόνο που χρειάζεστε είναι ένα ήσυχο μέρος, να αφιερώσετε περίπου 15-20 λεπτά και ένα ανοιχτό μυαλό και πρόθυμη διάθεση.\n1. Καθίστε σε ένα ήσυχο και άνετο μέρος όπου δεν θα σας ενοχλήσουν ή θα σας διακόψουν.\n2. Πάρτε μερικές βαθιές αναπνοές και κλείστε τα μάτια.\n3. Τώρα σκεφτείτε ένα πρόβλημα/θέμα που σας ενοχλεί. Θα μπορούσε να είναι οτιδήποτε. Από το ενοχλητικό σας αφεντικό ή έναν συνάδελφο που πήρε την προαγωγή σας ή από τον πρώην σας σύντροφο που σας πλήγωσε βαθιά και δεν είναι πλέον στη ζωή σας ή ακόμα και ένα γεγονός όπως ένα αναπάντεχο χειρουργείο που σας στενοχώρησε πολύ.\n4. Σκεφτείτε το πρόσωπο ή την κατάσταση. (Εάν είστε πρακτικοί του ρέικι μπορείτε να σχεδιάσετε τα σύμβολα Dai Ko Myo και Hon Sha Ze ShoNen για να συνδεθείτε με το πρόσωπο ή την κατάσταση)\n5. Σκεφτείτε το θέμα που σας απασχολεί με βαθιά συγκέντρωση και νιώστε τα συναισθήματα. Ναι, θα μπορούσε να είναι και θα είναι λίγο επώδυνο, αλλά χρειάζεται να το σκεφτείτε. (Για τους πρακτικούς του ρείκι : επικαλεστείτε εδώ το σύμβολο Sei He Ki).\n6. Τώρα πείτε νοητά 3 ‘μαγικές’ φράσεις με την ίδια σειρά:\n7. Συνεχίστε να επαναλαμβάνετε αυτές τις 3 φράσεις μέχρι να νιώσετε πλήρως ή αρκετά ικανοποιημένοι και εμφανώς πιο ανάλαφροι. Ή μπορείτε να ορίσετε ηχητική ειδοποίηση στα 15-20 λεπτά και να συνεχίστε να επαναλαμβάνετε αυτές τις 3 φράσεις (Σχεδιάστε το Cho KuRei για να δώσετε περισσότερη ισχύ).\n8. Oι πρακτικοί του ρέικι μπορείτε στο τέλος να σφραγίσετε τη διαδικασία με το Cho Ku rei\nΟι πρώτες 21 μέρες καθημερινής εφαρμογής του Ho’oponopono είναι πολύ σημαντικές για το συντονισμό αλλά και για την εμφάνιση των πρώτων αλλαγών στο σύστημα σας. Το Ho’ oponopono λειτουργεί προς όλες τις κατευθύνσεις του χρόνου, σε όλες τις διαστάσεις και καθώς δημιουργεί θετικές δονήσεις μπορεί να επιλύσει ακόμα και τα πιο δύσκολα θέματα. Όπως λέγεται είναι η Αγάπη σε Δράση!\nΜία απάντηση στο Ho’ oponopono | Η Μαγική Λέξη


Ford: Ποιά Mustang πουλάει περισότερο στην Ευρώπη; | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Ford: Ποιά Mustang πουλάει περισότερο στην Ευρώπη;\nFord: Ποιά Mustang πουλάει περισότερο στην Ευρώπη;\nΠάνω από 8.000 Mustang πουλήθηκαν στην Ευρώπη, με κύρια προτίμηση σε αμάξωμα fastback, κινητήρα 5.0 V8 421 PS, και αποχρώσεις Race Red & Magnetic Grey…\nΟι πελάτες σε όλο τον κόσμο έχουν αναδείξει τη Ford Mustang σε bestseller στη σπορ κατηγορία το πρώτο μισό της χρονιάς, σύμφωνα με τα στοιχεία παγκόσμιων ταξινομήσεων αυτοκινήτων της IHS. Σε όλο τον κόσμο ταξινομήθηκαν 76.124 οχήματα κατά τη διάρκεια του πρώτου εξαμήνου του 2015* – αύξηση 56% συγκριτικά με την ίδια περίοδο πέρσι. «Οι πελάτες στην Ευρώπη και τις RHD αγορές ανά τον κόσμο περίμεναν πάνω από 50 χρόνια για την επίσημη εμπειρία Mustang, επομένως δεν μας εκπλήσσει η τεράστια ζήτηση που παρατηρείται σε αυτές τις περιοχές,» δήλωσε ο Stephen Odell, executive vice president, Global Marketing, Sales & Service. «Κατέκτησε την καρδιά των πελατών σε κάθε γωνιά του πλανήτη για να γίνει παγκόσμιο bestseller στη σπορ κατηγορία.»\nΟι πρώτες πωλήσεις αναδεικνύουν στην Ευρώπη σε δημοφιλέστερες τις εκδόσεις fastback και cabrio και τις εξωτερικές αποχρώσεις Race Red και Magnetic Grey (και οι δύο έχουν το 21% των συνολικών πωλήσεων). Οι Ευρωπαίοι αγοραστές fastback προτιμούν την Race Red (24%) και οι πελάτες cabrio αντίστοιχα την Magnetic Grey (32%). Οι 3 από τους 4 Ευρωπαίους μέχρι σήμερα επιλέγουν μοντέλα fastback (72%) και οι 2 στους 3 αγοραστές προτίμησαν τον κινητήρα 5.0 lit V8 της Ford που αποδίδει 421 PS (64%).


PANELIAKOS, Boston USA: Εκτοξεύθηκε με προορισμό τον Αρη το «Βαρύ Γεράκι»\nΕκτοξεύθηκε με προορισμό τον Αρη το «Βαρύ Γεράκι»\nΕκτοξεύθηκε από το διαστημικό κέντρο «Κένεντι» της Φλόριντα ο πύραυλος «Falcon Heavy», ένας από τους ισχυρότερους πύραυλους που έχουν κατασκευαστεί ποτέ, ξεκινώντας το παρθενικό του ταξίδι με προορισμό τον πλανήτη Άρη, σε μία ιστορική ημέρα για την εξερεύνηση του διαστήματος.\nΟ πύραυλος - μαμούθ έχει ύψος 70 μέτρα και 27 κινητήρες και θα παραμείνει σε τροχιά γύρω από τον Άρη για ένα δισεκατομμύριο χρόνια. Επίσης θα μπορεί να μεταφέρει ωφέλιμο φορτίο 63.800 κιλά σε μια τροχιά γύρω από την Γη και 16.800 κιλά στον Κόκκινο Πλανήτη, σύμφωνα με την εταιρεία SpaceX, του Έλον Μασκ. Σύμφωνα με τον Μασκ, οι ικανότητες του «Γερακιού» είναι μεγαλύτερες από διπλάσιες από εκείνες του δεύτερου ισχυρότερου πυραύλου, «Delta IV Heavy», και μάλιστα με μόλις το ένα τρίτο του κόστους του τελευταίου.\nΠαρότι είναι συνήθως αισιόδοξος στις προβλέψεις του, ο 47χρονος Έλον Μασκ αυτή τη φορά, δεν απέκλεισε το ενδεχόμενο να αποτύχει το εγχείρημα, καθώς υπάρχει πιθανότητα ο πύραυλος να εκραγεί - κάτι που έχει συμβεί αρκετές φορές κατά το παρελθόν. Μάλιστα, είχε δηλώσει πως οι πιθανότητες επιτυχίας της εκτόξευσης είναι μόλις 50-50. Συγκεκριμένα, θα χρειαστούν 6μιση ώρες, για να γίνει γνωστό ότι όλα τα στάδια τις εκτόξευσης έχουν εξελιχθεί με επιτυχία.\nTo παράθυρο εκτόξευσης του Falcon Heavy άνοιξε στις 20:30 ώρα Ελλάδος. Μετά την εκτόξευση, ο πύραυλος θα βρεθεί για έξι ώρες σε τροχιά, για να αποδείξει πως μπορεί να παραδώσει ένα φορτίο. Στη συνέχεια, όταν προσεγγίσει τον Άρη, θα απελευθερώσει το «Tesla Roadster», το σπορ αυτοκίνητο Tesla του ίδιου του Μασκ, με μία «κούκλα» ντυμένη με στολή αστροναύτη στη θέση του οδηγού, σε ελλειπτική τροχιά γύρω από τον ήλιο, η οποία φτάνει μέχρι και τον Κόκκινο Πλανήτη. Εντούτοις, δεν αποκλείεται και η περίπτωση να πάει κάτι στραβά και τελικώς να καταλήξει στην επιφάνεια του πλανήτη. Η εκτόξευση του πυραύλου πραγματοποιήθηκε υπό τη μουσική υπόκρουση του διάσημου τραγουδιού του Ντέιβιντ Μπάουι, Space Oddity.\nΟυσιαστικά, ο γιγαντιαίος πύραυλος είναι τρεις από τους «κύριους» πυραύλους της εταιρείας, «Falcon 9», οι οποίοι έχουν συνδεθεί και έχουν γίνει «ένας». Τα τρία κύρια επίπεδα των πυραύλων (τα κάτω τμήματα που δίνουν την ώθηση) επέστρεψαν στη Γη, για να χρησιμοποιηθούν εκ νέου στο μέλλον, όπως είναι πλέον η συνήθης πρακτική που ακολουθεί η εταιρεία. Τα δύο έχουν ήδη προσγειωθεί επιτυχώς σε ειδικές ζώνες προσγείωσης στη Φλόριντα, νότια του διαστημικού κέντρου, ενώ το τρίτο αναμένεται να καταλήξει σε μία ειδική μη επανδρωμένη πλατφόρμα στην ανοιχτή θάλασσα.\nΤο «Βαρύ Γεράκι» υστερεί από άποψης ισχύος μόνο των πυραύλων της εποχής του προγράμματος «Απόλλων» της NASA, η οποία σήμερα αναπτύσσει τον δικό της βαρύ πύραυλο, SLS. Εντούτοις, όπως αναφέρει ο Guardian, το κόστος του υπολογίζεται στο 1 δισ. δολάρια ανά πτήση, τη στιγμή που η SpaceX εκτιμά ότι το κόστος του «Γερακιού» θα είναι μόλις 90 εκατ. δολάρια ανά πτήση.


Χίος: Πυρκαγιά στην περιοχή της ΒΙΑΛ | Έθνος\n(eurokinissi φωτογραφιά αρχείου)\nΕΛΛΑΔΑ 01.07.2020 11:58\nΤελευταία Ενημέρωση 01.07.2020 14:56\nΠληροφορίες κάνουν λόγο για ένα ακόμη μέτωπο\nΠυρκαγιά έχει ξεσπάσει από το πρωί της Τετάρτης (1/7) σε αγροτοδασική έκταση στην περιοχή της ΒΙΑΛ Χίου. Η φωτιά ξεκίνησε κοντά στο μικρό χωριό των Βαβύλων πέρασε τον ορεινό όγκο και κακατακαίει την περιοχή κοντά το χωριό Θολοποτάμι, ενώ έχει ήδη δοθεί εντολή εκκένωσης για την κοινότητα.\nΌπως αναφέρει το Πυροσβεστικό Σώμα, στο σημείο επιχειρούν 27 πυροσβέστες, 9 οχήματα, 1 ομάδα πεζοπόρου, ενώ από αέρος γίνεται ρίψη νερού από 2 ελικόπτερα και 2 αεροσκάφη.\nΗ φωτιά κατευθύνεται προς την περιοχή των Σκλαβιών ενώ επιπλέον πληροφορίες κάνουν λόγο για ένα ακόμη μέτωπο - που δεν έχει σχέση με τη συγκεκριμένη φωτιά στους Βαβύλους- στην περιοχή της Καρδαμάδας. Ακόμα, τα αίτια εκδήλωσης της πυρκαγιάς δεν έχουν γίνει γνωστά.


f Ποιοι πρέπει να προσέχουν περισσότερο στον καύσωνα; | ΥΓΕΙΑ | must ONLINE\nTο μεσογειακό κλίμα και οι υψηλές θερμοκρασίες ειδικά τους καλοκαιρινούς μήνες είναι συνθήκες στις οποίες ο μέσος Κύπριος πολίτης είναι συνηθισμένος. Από την άλλη αυτό σημαίνει ότι απαιτούνται συγκεκριμένες ενέργειες πρόληψης και προστασίας από τον κάθε έναν αλλά και συλλογική κουλτούρα αλληλεγγύης.\nΗ ζέστη το καλοκαίρι μας θυμίζει ότι ήρθε η ώρα για διακοπές, για ξεκούραση, παιχνίδια και βουτιές στη θάλασσα, ανεμελιά αλλά ο παρατεταμένος καύσωνας κρύβει κινδύνους.\nΕιδικά οι ευπαθείς ομάδες, όπως οι ηλικιωμένοι και τα παιδιά αλλά και οι νέοι γενικότερα που μπορεί να θεωρούν τον εαυτό τους υγιή και δυνατό, πρέπει να πάρουν ειδικά μέτρα, με πρώτο στη λίστα την ενυδάτωση. Πρέπει να πίνουμε πολύ νερό και συστηματικά, να αποφεύγουμε άσκοπες μετακινήσεις αλλά και να επιλέγουμε την καταφυγή σε κλιματιζόμενους χώρους.\nΕπίσης όσοι έχουν χρόνια αναπνευστικά και μεταβολικά νοσήματα, άτομα που έχουν πρόβλημα με τον σακχαρώδη διαβήτη ή παχύσαρκοι, έγκυες γυναίκες, όσοι παίρνουν χρόνια φάρμακα και μωρά παιδιά είναι ομάδες που χρειάζονται ιδιαίτερη φροντίδα.\nΌσον αφορά στην τροφή πρέπει επίσης να επιλέγεται με προσοχή αφού πρέπει να είναι ελαφριά και να περιλαμβάνει κυρίως σαλάτες ενώ συστήνεται και η αποφυγή του αλκοόλ και λιπαρών τροφών.\nTags: hot, summer, vacation, καύσωνας, υδράργυρος, καλοκαίρι, θάλασσα, θερμοκρασία, εποχή, ήλιος\nΠώς το κάπνισμα συνδέεται με την όραση;


ΠΥΡΚΑΓΙΕΣ! Εκκένωση χωριού στην Κορινθία... - PRESS-GR\nHome Επικαιρότητα Κοινωνία ΠΥΡΚΑΓΙΕΣ! Εκκένωση χωριού στην Κορινθία...\n7/24/2021 06:56:00 μ.μ. 0\nΣτο επίκεντρο του ενδιαφέροντος της Πυροσβεστικής βρίσκεται η φωτιά που ξέσπασε το απόγευμα σε δασική περιοχή ανάμεσα την Άνω Αλμυρή και τα Αθίκια Κορινθίας. Μάλιστα, εστάλη μήνυμα μέσω του 112 στους κατοίκους που είναι στο χωριο Ρυτό Κορινθίας να εκκενώσουν άμεσα προς την Κάτω Αλμυρή.\nΣτο σημείο επιχειρούν 34 πυροσβέστες με 13 οχήματα, μία ομάδα πεζοπόρων τμημάτων, δύο ελικόπτερα και τέσσερα αεροσκάφη, ενώ στην περιοχή σπεύδει και ο αρχηγός του Π.Σ. Στέφανος Κολοκούρης.


3 μοντέρνα σπίτια με εκπληκτικά τζάκια και δημιουργικό φωτισμό - Σχέδιο - 2021\nΌλοι αγαπούν την ατμόσφαιρα που δημιουργείται από τζάκια και καλά τοποθετημένους λαμπτήρες, αλλά αυτά τα φωτιστικά δεν εξαφανίζονται απλά όταν βγαίνει ο ήλιος για να παίξει. Αντί να τα υποβιβάζουμε στο χώρο των λειτουργικών αναγκών ή των σχεδιαστικών σκέψεων, ο ελκυστικός φωτισμός και τα δημιουργικά τζάκια μπορούν να χρησιμεύσουν ως κρίσιμα στοιχεία διακόσμησης ακόμα και όταν δεν χρησιμοποιούνται. Αυτά τα σπίτια λάμπουν πραγματικά με τη μεθοδική τους προσέγγιση στον φωτισμό, χρησιμοποιώντας φωτιστικά και μοντέρνα τζάκια από τους πιο καινοτόμους σχεδιαστές της εποχής μας. Θέση, συντονισμός, υλικό, σκοπός, αλληλεπίδραση - κάθε παράγοντας αξίζει προσεκτική προσοχή.\nΑρχιτέκτονας: Vitaliy Yurov\nΑυτό το υπέροχο εσωτερικό του Yurov Design επικεντρώνεται σε ένα δημιουργικό τζάκι Opti-Myst με γυάλινη επένδυση από το Dimplex. Αντί να βασίζεται στο αέριο ή το καυσόξυλο, αυτό το τζάκι φωτίζει μια λεπτή ομίχλη νερού για να δημιουργήσει την ψευδαίσθηση των φλογών και του καπνού, καθιστώντας τα ευφάνταστα ή ακόμη και τα αδύνατα σχέδια τέλεια βιώσιμα. Από πίσω από την γυάλινη οθόνη τζάκι, λίγοι θα μπορούσαν να πουν τη διαφορά μεταξύ πραγματικών φλογών και αυτής της έξυπνης ομίχλης.\nΤα βελτιωμένα έπιπλα, το ημιτελές σκυρόδεμα και το σατινέ ξύλο παρέχουν ένα άνετο περιβάλλον πλούσιο σε αντίθεση Ο εξειδικευμένος φωτισμός πάνω και κάτω από το τζάκι εξασφαλίζει τη λειτουργία του ως το επίκεντρο του εσωτερικού.\nΧωρίς υπερβολική διακόσμηση, αυτό το σπίτι αποκτά τον μοναδικό του χαρακτήρα από μινιμαλιστικά φωτιστικά όλων των σχημάτων και στυλ - λειτουργικά και όμορφα. Εδώ, μια αναρχική αρχιτεκτονική φωτιστικό δαπέδου παρέχει ρυθμιζόμενο φωτισμό εργασίας πάνω από τον καναπέ. Το στιλ του θυμίζει την εμβληματική λυχνία δαπέδου Luxo, το ίδιο στυλ που χρησιμοποιήθηκε στο κλασικό λογότυπο Pixar.\nΥπέροχα φώτα που βρίσκονται στην οροφή σε σειρές. Οι ποικίλοι προσανατολισμοί και τα μήκη προσθέτουν μια έντονη αίσθηση χαρακτήρα σε ένα μέρος του δωματίου που οι άλλοι σχεδιαστές τείνουν να αγνοούν.\nΤα όμορφα κρεμαστά φώτα φαγητού προέρχονται από τη συλλογή Shadows των Dan Yeffet και Lucie Koldova. Στο τραπέζι και στο παρασκήνιο, αγγεία του Jonathan Adler - εμπνευσμένα από τις αγαπημένες του μούσες - προσφέρουν μια σουρεαλιστική εκτίμηση για το ανθρώπινο σώμα. Τα μοτίβα των αγγείων περιλαμβάνουν τα χείλη, τα πρόσωπα, τα στήθη, ακόμη και τα χτενίσματα. Οι καρέκλες είναι έργο του Éléonore Nalet.\nΑυτό το φωτεινό και ευάερο σπίτι στην Αγία Πετρούπολη είναι ένα έργο του Stanislav Borozdinskiy, ενός φιλόξενου χώρου που ορίζεται από ζεστά χρώματα και απαλές υφές, τα μάτια καθοδηγούνται από μια αντίθεση οριζόντιας και κάθετης επένδυσης από ξύλο. Ένα τζάκι μήκους δωματίου καταλαμβάνει μια θέση κατά μήκος του μακρινού τοίχου και χρησιμεύει ως ένα υπέροχο σκηνικό χωρίς να κυριαρχεί το σχέδιο.\nΤα συρόμενα ερμάρια αποκαλύπτουν πολλά ράφια για επιπλέον αποθήκευση, μειώνοντας την ανάγκη για ξένα ράφια και ντουλάπια. Οι σχεδιαστικές λύσεις φωτισμού αντικαθιστούν την παραδοσιακή διακόσμηση και κάθε φωτιστικό είναι ένα έργο τέχνης από μόνο του. Μια λάμπα τοίχου αντιστάθμισης του Daniel Rybakken φωτίζει τις καρέκλες Husk από την Patricia Urquiola, παρέχοντας ένα υπέροχο μικρό χώρο ανάγνωσης δίπλα στο τζάκι. Μια λάμπα του Tom Dixon κρέμεται πάνω από τον απλό λευκό καναπέ και οι λάμπες Muffin προσφέρουν μια μικρή αίσθηση στα μέσα του αιώνα δίπλα στην τηλεόραση.\nΤο κυρίως υπνοδωμάτιο είναι απόλυτα μινιμαλιστικό. Τα μονοχρωματικά υφάσματα και τα πλούσια ξύλινα πάνελ λούζουν το δωμάτιο με υφή, και τα φωτιστικά σχεδιαστών προσφέρουν ευέλικτο φωτισμό σημείων, με τις καθαρές γραμμές τους διατηρώντας την απλή και απλή αισθητική.\nΣε ένα στυλ που έγινε δημοφιλές από τον Βρετανό σχεδιαστή Caryn Moberly, αυτός ο καθρέφτης του ποταμού φέρνει μια πινελιά οργανικού στιλ σε έναν κατά τα άλλα κενό τοίχο.\nΈνας δροσερός προβολέας προβολής από τον Paolo Rizzatto παρέχει φωτισμό εργασίας πάνω από το κρεβάτι. Η επιτραπέζια λάμπα είναι από τη γραμμή Μπαλόνια της Lucie Koldova Dan Yeffet, σχεδιασμένη για να παρέχει απαλό φωτισμό περιβάλλοντος - αλλά ακόμη και κατά τη διάρκεια της ημέρας, αυτά τα γλυπτά φωτιστικά γυάλινα φωτιστικά προσφέρουν απαράμιλλη διακοσμητική εμφάνιση.\nΟι καρέκλες Wishbone περιβάλλουν ένα μπλοκ ξύλινο τραπέζι, οι καθαρές γραμμές και οι ελαφριές φόρμες ισορροπούνται από τολμηρούς μεγάλους λαμπτήρες κρεμαστών από την Fabrice Berrux\nΗ κουζίνα είναι ίσως το μόνο δωμάτιο που δεν ορίζεται από δραματικό φωτισμό. Αντ 'αυτού, οι καθαρές λευκές επιφάνειες και οι γεωμετρικές μορφές παρέχουν έναν καθαρό και φιλόξενο χώρο εργασίας διακοσμημένο με λεπτές μαρμάρινες επενδύσεις στο νησί και backsplash.\nΠολυτελές με κάθε τρόπο. Το μπάνιο χρησιμοποιεί μια πιο σημαντική ποικιλία από μάρμαρο και εκμεταλλεύεται την έντονη μονοχρωματική αντίθεση. Η επένδυση από ορείχαλκο στο εσωτερικό των λαμπτήρων Tom Dixon αντηχεί τη χρυσή επένδυση στον μαύρο μαρμάρινο τοίχο.\nΟπτικοποιητής: Vage Gabrielyan\nΑπαλές υφές και ευκρινείς γραμμές, φυσικά χρώματα και μοντέρνες γεωμετρικές εκτυπώσεις - αυτό το σπίτι ονομάζεται κατάλληλα Game of Contrasts, σχεδιασμένο από τον Vage Gabrielyan για την Elforma. Τα μεγάλα παράθυρα πλημμυρίζουν το σπίτι με φως, αλλά όταν ο ήλιος δύει, ο ενσωματωμένος φωτισμός μεταξύ των πάνελ τοίχου φωτίζει το σπίτι με μια πιο απαλή λάμψη.\nΟ αρθρωτός καναπές επιτρέπει την προβολή 360 μοιρών του δωματίου, ιδανικός για να βλέπει το τζάκι ή την τηλεόραση με τη σειρά. Από αυτήν την οπτική γωνία, είναι εύκολο να δείτε την ποικιλία των λύσεων φωτισμού που χρησιμοποιούνται σε όλο το σπίτι - διακοσμητικά μενταγιόν Moooi πάνω από το τραπέζι, λυχνία εργασίας 3 βολβών στην άκρη δεξιά γωνία και φώτα οροφής μέχρι και τα πάντα.\nΤα Flos IC Lights προσφέρουν ένα διασκεδαστικό art-deco vibe κοντά στη δημιουργικά φωτιζόμενη ντουλάπα.\nΔες το βίντεο: Ενεργειακό Τζάκι: Όλα όσα θέλετε να γνωρίζετε τζακια καλοριφερ νερου (Οκτώβριος 2021).\nCopyright 2021 \_ 3 μοντέρνα σπίτια με εκπληκτικά τζάκια και δημιουργικό φωτισμό...